Чиқиндиларни саралаб топширганлар рағбатлантирилади – Газета.uz\nҚаттиқ маиший чиқиндиларни саралаб топширганларга лойиҳа ҳамкорларининг савдо шохобчаларида сарфлаш мумкин бўлган пул маблағлари тақдим этилади.\n25 апрель 2019, 22:06 Жамият\nЭкология ва атроф-муҳитни муҳофаза қилиш давлат қўмитаси аҳолини чиқиндиларни саралашга рағбатлантириш учун Clean City лойиҳасини тайёрламоқда, дея хабар қилди «Газета.uz» мухбири.\n25 апрель 2019, 23:43\nҲақиқатдан ҳам бу ташаббусни қўллаб-қувватлаш керак. Бу ишлар алақачон ташкил этилиши керак эди. Тўғрисини айтганда ҳозир катта катта шаҳарларимиздан тортиб, туман марказлари, қишлоқлар ва бошқа аҳоли яшаш жойлари маиший чиқиндилар, пластик идишлар, полиэтилен пакетлар, полиэетилен қоплар, ҳар хил болалар учун ишлаб чиқарилаётган ширинликлар солинган полиэтелин пакетчалар, писта солинган пакетчалар ва бошқа маиший чиқиндилар ҳозир бунга музқаймоқлар полиэтилен қопламалари ҳам қўшилди, билан тўлиб тошган. Буни очиғи ҳеч ким уддалай олмаётган эди. Юқорида қайд этилганидек шу маиший чиқиндиларни қабул қилишни қонуний асоси йўқ эди. Менимча вилоятлар ва туманларда ҳар бир қишлоқларда ҳам аҳолидан ана шу маиший чиқиндиларни қабул қилиб ҳақ тўлашни шу ерни ўзида амалга оширадиган қабу қилиш шахобчаларини очиш керак. Менимча ID каратадан кура фуқароларни ўзларини пластик карточкаларига саралаб топширган маиший чиқинди пули тушириб берилса мақсадга мувофиқ бўлур эди. Чунки фуқаролар пластик картаси билан ҳоҳлаган савдо нўқтасидан ҳоҳлаган товар ёки маҳсулотини олиб кетаверади. Бу ишларни ташкиллаштирилиши қишлоқларимизда экалогик ҳолатни яхшиланишига, атроф муҳит ифлосланишини олдини олишга ҳамда фуқароларни моддий мафаатдор бўлишига сабаб бўлади.\n26 апрель 2019, 03:58\nАССАЛОМУАДЕЙКУМ, ЧИҚИНДИЛАР ТЎҒРИСИДА ТУМАН ХОКИМЛАРИ ТОМОНИДАН ЖУДА КЎП АХМАҚОНА ТАКЛИФЛАР БЎЛГАН ВА БЎЛАЁТГАН ЭДИ. МАХАЛАЛАРДАГИ ЧИҚИНДИХОНАЛАРНИ КЎПИНИ ТУМАН ХОКИМЯТИ ВА ЧИҚИНДИНИЙҒИБ ОЛИБ КЕТАДИГАН КОРХОНАНИ ТОМОНИДАН КЎП АХМОҚАНА ТАКЛИФЛАРНИ ТЕЛЕ КЎРСАТУВЛАРДА КЎРГАНМИЗ. УНДАН ТАШҚАРИ ҚЎРИҚЛАНАДИГАН ЧИҚИНДИХОНАДА ХИЗМАТ ҚИЛАЁТГАНЛАРДАН ПОРА ТАЛАБ ҚИЛАР ЭМИШЛАР. ШУНИ БИЛИШ УЧУН МАХСУС ВАКИЛЛАР СУРИШТИРИБ ЧОРА КЎРСАЛАР ЯХШИ БЎЛАР ЭДИ. ПОРА ТАЛАБ ҚИЛИШЛАРИНИ САБАБИ, БУЛАР ҚОҒОЗНИ САРАЛАБ ВА БОШҚА ЧИҚИНДИЛАРНИ САРАЛАБ СОТИБ БОЙ БЎЛИБ КЕТАЁТГАН ЭМИШЛАР. ШУ ТУФАЙЛИ КЎП ТОРТИШУВЛАР БЎЛИБ ТУРАДИ


Бахшилар танловида 2 ёшли қизалоқ ҳам маҳоратини синаб кўрди » Самарқанд вилоят Ахборот ва оммавий коммуникациялар бошқармаси\nСамарқанд вилоят Ахборот ва оммавий коммуникациялар бошқармаси » Янгиликлар » Бахшилар танловида 2 ёшли қизалоқ ҳам маҳоратини синаб кўрди\nЁшлар ойлиги доирасида Қўшработ тумани Қўрғон қишлоғидаги Эргаш Жуманбулбул ўғли музей-мажмуасида бахшилар кўрик-танлови ўтказилди.\nУнда 50 нафарга яқин ёшлар иштирок этди. Улар орасида қўшработлик 2 ёшли қиз Нилуфар Тоғаймуродова ҳам ўз маҳоратини синаб кўрди.\nҚатнашчилар орасида вилоятимиз бахшиларидан ташқари Қашқадарё ва Сурхондарё вилоятларидан келган ёшлар ҳам бўлди.\nТанлов якунига кўра, 1-ўрин қўшработлик Бобобек Раҳматовга насиб этди.\n2-ўринни Паст Дарғом туманидан Жавлонбек Шарибоев ҳамда булунғурлик Фирдавс Суюнбоев, 3-ўринни булунғурлик Заҳриддин Суюнбоев ва нурободлик Муҳаммаджон Шавкатов қўлга киритди.


Покистон: АҚШ учқичлари ҳужумига қарши мухолифат юриши давом этмоқда\n25 январ 2021, Тошкент вақти: 19:24\nИмрон Хон ва мухолифат тарафдорлари норозилик юриши бошланишидан олдин, Исломобод ш., 2012 йил 6 октябр.\nАҚШ учқичлари Покистон ҳудудини бомбардимон қилишига қарши автомобиллларда норозилик юриши бошлаган Имрон Хон бошчилигидаги бир гуруҳ мухолифат сиёсатчилари Покистон шимоли-ғарбида жойлашган Ҳайбар Пахтунхва вилоятининг Танк туманига етиб келди.\nНорозилик юришида Америкадаги урушга қарши бўлган Code Pink гуруҳи аъзолари ҳам қатнашмоқда.\nМухолифат вакиллари Толибон ҳаракати ва Ал-Қойда жанггарилари ўрнашиб олган Жанубий Вазиристон вилоятига режага мувофиқ якшанба куни етиб бориши кутилмаяпти.\nОзодлик мухбирига кўра, Танк туманидан тахминан 90 километр нарида жойлашган Жанубий Вазиристонга олиб борувчи йўл контейнерлар билан тўсиб қўйилган.\nПокистон расмийлари жанггарилар юриш қатнашчиларига ҳужум қилиши мумкинлиги ҳақида огоҳлантирган.\nИмрон Хон ва тарафдорлари АҚШ учқичлари ҳужумида тинч аҳоли вакиллари ўлаётгани учун ҳужумлар тўхтатилишини талаб қилмоқда.


Оила ва жамият — Страница 10 — www.ziyouz.uz\nБош саҳифа Оила ва жамият (10)\nСўзнинг қудратидан тўғри фойдаланиш, уни беҳудага исроф қилмаслик яхши асар яратиш омилларидан биридир. Умуман, ҳар доим Сўзга эҳтиёжимиз борлигини, Сўз кучига таяниб иш юритишимизни унутиб қўймаяпмизми? Ҳозир Сўзга, бадиий адабиётга бўлган ҳурматсизлик, истаган кишининг китоб чиқараверишини кўриб, ҳайрон қоласиз. Кўпгина давоми…\nСАВОЛ: Оилада қиз туғилди. Ўзбек оилаларида қиз боланинг иффатли, латофатли ва назокатли бўлиб ўсишига мурғаклик давриданоқ алоҳида эътибор берилади. Хўш, қиз болаларнинг жинсий тарбиясида нималарга аҳамият бериш зарур? ЖАВОБ: Албатта, қиз боланинг жинсий тарбиясида кўплаб ўзига хос жиҳатлар мавжуд. Аксар давоми…\n«Қизил диплом» нима беради?\n— Мактабни неча баҳо билан битиргансиз? Олий ўқув юртини-чи? Дабдурустдан берилган ушбу саволларга жавоб бериш, бир қараганда, жуда осондай туюлади. Оғиз тўлдириб: «Қизил диплом олганман», дегувчилар кўп. Ким билсин, баъзилар оғир хўрсиниб ёшликдаги армонини «янгилаб» олгандир. Аъло баҳоларга ўқиганига қарамай, давоми…\n«Валентин куни» номи билан кириб келган бу «байрам» ҳам аслида миссионерларнинг найрангларидан бири ҳисобланади. Чунки миллатни бузиш, мамлакатни таназзул эшигига олиб келишнинг энг машҳур йўли — унинг ёшларини заҳарлаш. Одам зоти қизиқ-да, бир янгилик кўрдими, унинг ортидан бир эргашиб кўриши давоми…\nБугун кўпгина газеталарнинг охирги саҳифаси «Мунажжимлар башорати»га бағишланган. Бу ҳолат кўпинча тушунтирилса ҳамки, баҳона ва сабаблар топилади: «халқимиз қаттиқ ишонади-да…» Газета дўконларида баъзиларнинг охирги саҳифани диққат билан кузатаётганини кўриб қоламиз. Кузатув мақсади: «Мунажжимлар бусафар нима дейишибди?!» Хуллас, юртимизда мунажжимлар башоратига давоми…\nСевимли ёзувчимиз Ўткир Ҳошимовнинг “Баҳор қайтмайди” номли қиссасида шундай сўзлар бор: “Қўшиғинг энг аввало студентларга ёқдими, демак, машҳур бўлганинг шу”. Бугунги кунда чиқаётган хусусий газеталар ҳақида юқоридаги гапни сал ўзгартириб айтиш мумкин: яъни “Газетанг бозорчи аёллар қўлига (демакки, назарига) тушдими, давоми…\nТаниш ёки нотаниш бўлсин, биз одамларни доимо саломлашиб қарши оламиз. Бу ўзига хос эҳтиром ва ўзаро мулоқотни бошлаш учун яхши восита ҳисобланади. Бироқ саломлашиш шунчаки маданият белгиси эмас. Олимлар унинг тарихий зарурат эканлигини ҳам таъкидлайдилар. Маълумки, инсоният ўз тарихининг дастлабки давоми…\nДарвоқе, нега таназзул? Илмни менсимай, фақат бойлик ортидан қувган, ҳаётининг мазмуни маишат бўлиб қолган типик бир ўзбек оиласининг таназзулими? Бундайларнинг касофати каттароқ йўқотишларга олиб келмайдими? Таназзул — қулоққа ёқмайди бу сўз. Миллий академик театрида Дилбар Маҳмудованинг “Ярим аср ёнма-ён” номли давоми…\nКимга тўй, кимга…\nНикоҳ тўйи икки ёш ҳаётидаги энг улуғ маросим. Бироқ кейинги пайтларда никоҳ тўйларининг дабдабали тус олиб, бачканалашиб бораётгани ва ҳатто гоҳида фожеага айланаётгани ташвишли вазиятни юзага келтирмоқда. Тўйлардаги ичкиликбозлик, тартиббузарликлар ҳақида кўп ёзиш мумкин. Ҳисобот билан ҳеч нарса ўзгармайди. Гарчи давоми…\n10-саҳифа. Жами: 16Боши«6789101112131415»Охири


Паст Дарғом туман прокурорига «ҳайфсан» берилди\n21:41 / 13.09.2020\nKun.uz'да 8 сентябрь куни «Паст Дарғомда «1000 та жўжа спектакли»: Бош ролларда прокурор ва ўғлини камбағал қилиб кўрсатган «маҳаллақўм» сарлавҳали мақола эълон қилинганди.\nБош прокуратура мақолада кўрсатилган ҳолатлар юзасидан текшириш ўтказди ва бу борада баёнот берди.\n«Текширишда «Қўқони» маҳалла фуқаролар йиғини раиси Ҳ.Турсунов томонидан уюштирилган мазкур саҳнали кўриниш намойишининг ташкиллаштирилишида Паст Дарғом тумани прокурори А.Валиевнинг алоқадорлиги аниқланмади.\nБироқ, туман прокурори А.Валиев раҳбарлик қилаётган 2-сектор фаолиятида камчиликлар аниқлангани сабабли унга нисбатан интизомий жазо қўлланилиб, «ҳайфсан» эълон қилинди», дейилган Бош прокуратура баёнотида.\nМаълумот учун, Паст Дарғомдаги «Қўқони» маҳалласи раиси Ҳусниддин Турсунов Kun.uz мухбирига кам таъминланган «темир дафтар»даги оила деб ўз оиласини кўрсатган.\nБу воқеа туман прокурори Асрор Валиевнинг кўз олдида бўлган. Бунинг устига «Қўқони» маҳалласи айнан 2-сектор тасарруфидаги маҳалла ҳисобланади. Асрор Валиев мазкур хонадонни камбағалчиликдан чиқаришда бош-қош бўлаётганини айтган.\n21:44 / 08.01.2021\nБош прокуратурада касб байрами муносабати билан тадбир бўлиб ўтди\n19:44 / 22.12.2020\nКогонда давлат дастури асосида берилган ер олиб қўйилди. Тадбиркор кўраётган зарар билан ҳеч кимнинг иши йўқ\n00:56 / 15.12.2020\nБухоро шаҳар прокурори Жасур Фозиловнинг мурожаати юзасидан Республика идоралараро комиссияси тузилди\n16:34 / 09.12.2020\nБош прокуратура Когондаги тадбиркор масаласида баёнот берди. Айрим саволлар очиқ қолди


Тафаккур қилайлик... - Fitrat.uz\nБош саҳифа / Мақолалар / Тафаккур қилайлик…\nMart 2, 2019\tТафаккур қилайлик…da fikr bildirishni o'chirish 128 Кўришлар\nИслом поклик динидир. Динимизда поклик тарғиб қилинган таълимотлар талайгина. Таҳорат сўзи ҳам поклик деган маьнони билдиради. Исломнинг асосий арконларидан бўлган намоз ҳам таҳоратсиз қабул бўлмайди. Қурьони Каримнинг Муддассир сураси 4-оятида “Либосингизни покланг”, дея марҳамат қилинади.\nИнсоннинг даражаси унинг қилган яхши амалларига қараб белгиланади. Амаллар эса савобларга кўра ажратилади.\nИнсонлар зиммасидаги амаллар саккиз қисмга бўлинади: Биринчиси – фарз. Иккинчиси – вожиб. Учинчиси – суннат. Тўртинчиси – мустаҳаб. Бешинчиси – мубоҳ. Олтинчиси – ҳаром. Еттинчиси – макруҳ. Саккизинчиси – мустакраҳ.\nФарз – Аллоҳ таоло буюрган амалдир. Уни қилган киши савоб топади. Узрсиз бажармаган киши гуноҳкор бўлади. Унинг зарурлигига ишонмаган киши эса кофир ва имонсиз саналади.\nСуннат – Пайғамбаримиз Муҳаммад алайҳиссаломнинг қилган амаллари. Суннат амалини қилган киши савоб топади. Қилмаган киши гуноҳкор бўлмасада, қиёмат куни маломатга қолади, Пайғамбаримиз шафоатларига лойиқ бўлмайди.\nМустаҳаб – Пайғамбаримиз Муҳаммад алайҳиссалом баъзан бажарган ва баъзан бажаришни лозим кўрмаган амалдир. Уни қилган киши савоб топади. Аммо қилмаса, гуноҳкор бўлмайди. Қиёмат куни азоб ва маломатга ҳам қолмайди.\nҲаром – Ислом динида қатъий таъқиқланган амалдир. Уни қилган киши қаттиқ гуноҳга ботади, уни ҳалол, дегувчилар кофир ва имонсиз ҳисобланади.\nМакруҳ – Ислом дини таъқиқлаган амал. Макруҳни қилмаган киши савобга қолади, қилган киши эса азобланиши мумкин. Уни қилган киши кофир бўлмасада, гуноҳга ботади.\nМустакраҳ – шундай амалки, уни қилгандан кўра қилмаган яхшироқдир. Қилган киши гуноҳкор саналмасада, одобсиз бўлади. Қиёматда азобга қолиши мумкин.\nХалқимиз орсида фарз, вожиб, суннат, ҳаром амаллар ҳақида деярли ҳамма маьлумотга эга. Аммо қолган амалларга кўп ҳам эьтибор бермаймиз.\nМустаҳаб амалларни доим бажариб юришга тарғиб этилади. Доим таҳоратли юриш, нафл намозлар ўқиш, нафл рўзалари тутиш каби.\nМубоҳ амаллар ҳалол ризқ топиб ейиш, зарарли сўзларни сўзламаслик ва шу кабилар.\nМакруҳ амаллар бажарилиши кариҳ кўрилган амаллардир. Масжид ичига тупуриш, масхарабозлик қилиш, бекорчи нағмаларга қулоқ солиш кабилар. Бу амал 2 турга бўлинади. Макруҳи таҳримий ва макруҳ танзиҳий.\nМустакраҳ бозор ва кўчаларда овқатланиш, бор овози билан бақириш, кулиш, кекириш, эснаш каби ҳунук амаллардир. Бу амалларни ёдга олишдан мақсад, Ислом дини барча ишларни чиройли тарзда амалга оширишга ундашини эслатиб ўтишдир.\nАбдуллоҳ ибн Амр розияллоҳу анҳудан ривоят қилинади: “Набий соллаллоҳу алайҳи васаллам: “Мусулмон – мусулмонлар унинг тилидан ва қўлидан саломат бўлган одамдир” (Бешовлари ривоят қилишган), дея марҳамат қилганлар. Яна бир ҳадисда “Исломда биринчи бўлиб зарар бериш ҳам, зарарга зарар билан жавоб бериш ҳам йўқ” (Абу Довуд ривояти), дейилади.\nЭнди ҳозирги кундаги ҳолатларга эьтибор қаратсак. Бозор, кўчаларда (овқатланиш муассасалари бундан мустасно) овқат еб юришга кўникиб ҳам қолдик. Бу биз учун одатий ҳолга айланиб улгурди. Овознинг борича бақириш, хаёлига келганини, ўйлаб ўтирмасдан гапиравериш эркинликнинг бир кўриниши ҳисобланадиган бўлиб қолгандек. Либослар мавзуси ҳам дилни сиёҳ қилади, аммо бу алоҳида бир мавзу. Очиқ-сочиқ кийинганлар, беҳаё либосда юрганлар ҳақида боплаб гапиряпмизу, номаҳрамлардан нигоҳларимизни тия оляпмизми?! Уларга тикилиб қараб, “кўзларимиз билан кузатиб қўйиб” уларни хоҳлаганлари “эътибор” билан сийламаяпмизми?! Масжидларга туфлаш жуда ҳунук ҳолат эканлиги барчамизга маълум, лекин ўз юртимиз, шаҳримиз, маҳалламиз, кўчамиз истаганимиздек ҳолатдами, тупуриш у ёқда турсин турли хилдаги чиқиндилар билан “безантириб” қўймаяпмизми?!\nКундалик ҳаётимизда содир бўлаётган бу ишлар жуда оддий ва арзимас кўринсада, оммавий авж олаётгани ачинарли ҳолатдир. Юқорида бежизга инсон амалларининг даражаларини келтириб ўтмадик. Зеро, ҳар бир киши охират куни ўқилажак китобининг муаллифи саналади, ўз китобимизни фақат хайрли ва савобли амаллар билан тўлдирайлик. Аллоҳ таоло инсонларга ақлу фаросат неьматини бериб, барча мавжудотлардан устун қилганлиги бежиз эмас, албатта. Тафаккур қилайлик…\nҲақиқий инсоний ва исломий амалларимиз кўпаяверсин. Аллоҳ барчамизни ҳақ йўлидан адаштирмасин. Омин!\nОлмалиқ шаҳар бош имом-хатибининг\nёрдамчиси Мадиярова Умида\nАввалги Спорт ассоциациялари муслималарга бўлган муносабатини ўзгартирмоқда\nКейинги Сўзлашиш одоби


Ўзбекистон таэквондо ассоциациясига қарашли "Универсал" спорт саройида ўтаётган ўсмирлар ўртасидаги мамлакат чемпионатининг иккинчи кунида навбатдаги ғолиб ва совриндорлар номи аниқ бўлди.\nНигина Абдураимова чорак финалда\n“Ювентус” форвардининг “Атлетико”га қарши учрашувда майдонга тушиши, бу – унинг еврокубоклар тарихидаги 175-баҳси бўлди.\nОФК штаб-квартирасида ташкил этилган AFC Referees Memento Award маросимида ФИФА тоифасидаги арбитр Равшан Эрматов расман ҳакамлик фаолиятига якун ясагани эълон қилинди.\nСамбо ва жанговар самбо бўйича мамлакат чемпионатига старт берилди\nНавоийда ички ишлар органлари ўртасида Самбо ва жанговар самбо бўйича республика чемпионатига старт берилди.\nТаэквондочилар 10 вазн тоифасида куч синашмоқда\nЎзбекистон таэквондо (WT) ассоциациясига қарашли "Универсал" спорт саройида ўсмирлар ўртасидаги мамлакат чемпионати ўтказилмоқда.\nОлимпия ўйинлари ғолиби стол теннисчиларимизга маҳорат сабоқларини ўтди\nМамлакатимизда ўтаётган япон спорт ҳафталиги доирасида спортнинг стол тенниси бўйича япониялик тажрибали мутахассис, Олимпия ўйинлари ғолиби Сеико Исеки томонидан семинар ва маҳорат сабоқлари ўтказилди.\nБолаларни спорт турларига жалб этишда, аввало, нималарга эътибор қаратиш керак?\nПрезидентимиз ҳар бир маърузасида, йиғилишларда, мамлакатимизнинг қайси вилоятида бўлсалар-да, энг аввал ёшлар таълим-тарбиясини, маънавиятини юксалтириш борасидаги вазифаларга алоҳида эътибор қаратадилар.\n“CAFA U-23 Womenʼs Championship-2019”: қизларимиз эронлик тенгқурларига имконият қолдирмади\nТожикистонда давом этаётган “CAFA U-23 Womenʼs Championship-2019” мусобақаси борган сайин ҳал қилувчи босқичга кириб бормоқда.\nЎсмирларимиз йиғинга киришди\nМамлакат ўсмирлар (U-16) терма жамоаси кечадан Тошкентда навбатдаги ўқув-машғулот йиғинини бошлади.\nБутунжаҳон якка курашлар ва жанг санъати федерацияси вице-президенти этиб Ўзбекистон вакили сайланди\nАЁЛЛАР ФУТБОЛИ: Кетма-кет учинчи йирик ғалаба\nБу галги рақиб туркманистонликлар бўлди ва жавобсиз еттита гол ўтказиб юборишди.\nAйрим ўқитувчилар навбатдаги илмий унвонини тўғридан-тўғри олади\n2020 йил 1 январдан бошлаб спорт соҳасидаги ютуқларни муносиб равишда рағбатлантиришни тизими йўлга қўйилади.\nCOCA-COLA СУПЕРЛИГА: Олтин аллақачон банд этилган, кумуш ҳам эгасини топди, бронза кимга насиб этади?\n“Пахтакор” аллақачон мақсадига эришиб бўлди, лекин кераксиз бўлса-да қолган ўйинларни “сотмаяпти”, кечаги турдан кейин эса “Локомотив” жамоаси иккинчи ўринни банд этиб улгурди.\n“Ҳумо“ бугун Пекин жамоаси билан ўйнайди\nХоккей бўйича Тошкентнинг “Ҳумо“ жамоаси Олий хоккей лигаси доирасида Хитой клубларига қарши ўйинларни ўтказмоқда.\nЭнг кучли полвонлар баҳслашди\nАндижонда белбоғли кураш бўйича вилоят ҳокими соврини учун мамлакат очиқ турнири ўтказилди.\nОСИЁ ЧЕМПИОНЛАР ЛИГАСИ: Ўзбекистонликлар бошқарган ўйинда саудияликлар зафар қучишди\nКеча, Саитамада ўтган Чемпионлар лигаси финалининг иккинчи ўйинида Саудия Арабистонининг “Ал Ҳилол” клуби Япониянинг “Урава Ред” жамоасини 2:0 ҳисобида мағлубиятга учратди.


Коронавирусдан тузалиб чиққанларнинг тишлари тушаётгани ростми?\nКасалланганлар сони 65 504 273\nСоғайганлар сони 45 351 534\nВафот этганлар 1 510 886\nКоронавирусдан тузалиб чиққанлар тишлари тушаётганидан шикоят қилди. Huffington Post нашрининг ёзишича, шифокорлар ушбу симптом COVID-19 билан боғлиқлигини расман тасдиқламаган.\nЖабрланганлар тиш ва милк билан боғлиқ муаммоларга дуч келаётгани ҳақида ижтимоий тармоқларда маълум қилган. Тиш тушишидан ташқари, айрим беморлар COVID-19’дан сўнг милк оғриғи пайдо бўлганини билдирган. Бундай аломатлар ҳақида хабар берган беморларнинг аксариятида илгари тиш билан боғлиқ муаммолар бўлмаган.\nҚон томирлари биологи ва Ангиогенез фонди тиббий директори Уильям Ли коронавирус қон айланиш тизимининг ишига тўсқинлик қилишини тушунтирди. «Жағингиз қон томирларига жуда бой», — деган мутахассис ва у тишларнинг ички қисмини тўлдириб туришини таъкидлаган. Мутахассиснинг фикрича, қон оқими тишлар тушиши билан боғлиқ муаммоларга олиб келади.\nУнинг таъкидлашича, тишлари қонсиз тушганини айрим беморларнинг сўзлари тасдиқламоқда. Бу эса унга қон кириш йўли тўсиб қўйилганидан далолат беради. Биологнинг огоҳлантиришича, қон томирларининг шикастланиши COVID-19’дан тиклангандан кейин ҳам сақланиб қолади, шу сабабли тишлар коронавирус асоратлари йўқолгандан кейин ҳам тушишни бошлаши мумкин.\nНью-Йоркдаги Жаҳон соғлиқни сақлаш директори Эрик Чио-Пенанинг таъкидлашича, янги симптом аниқлангани ҳақида гапиришга ҳали эрта, чунки ҳозирча бунга етарлича маълумот йўқ.\nКиритилди: 09:28 22.11.2020. Ўқилди: 1294 марта. Фикрлар сони: 0 та.


14 Декабрь 12:31\n«2021 йилнинг 11 ойи якунлари бўйича агросаноат мажмуасининг асосий капиталига йўналтирилган инвестициялар умумий ҳажми 659,7 миллиард тенгени ташкил этиб, ўтган йилнинг шу даврига нисбатан 40,5 фоизга ошган. Озиқ-овқат маҳсулотлари ишлаб чиқаришнинг асосий капиталига йўналтирилган инвестициялар ҳажми 91,2 миллиард тенгени ташкил этди, бу ўтган йилга нисбатан 2,6 фоизга кўпдир», — деди Е.Қарашукеев Ҳукумат йиғилишида.\nҚишлоқ хўжалиги вазирлиги маҳаллий ижро ҳокимияти органлари билан биргаликда 2021-2025 йилларга мўлжалланган агросаноат мажмуасида инвестиция лойиҳаларини амалга ошириш бўйича «Йўл хариталари»ни ишлаб чиқди ва тасдиқлади. «Йўл хариталари»га кўра, умумий қиймати 4,4 триллион тенге бўлган 934 та инвестиция лойиҳасидан иборат жамғарма яратилди.\n– Мазкур лойиҳаларнинг асосий йўналишлари белгилаб олинди. Гўшт тармоғида (бўрдоқилаш майдонлари, репродукторлар, сўйиш цехлари, гўштни қайта ишлаш корхоналари) умумий қиймати қарийб 1 триллион тенге бўлган 301 та лойиҳани амалга ошириш режалаштирилган. Иссиқхоналарда умумий қиймати 1 триллион тенге бўлган 67 та лойиҳани амалга ошириш режалаштирилган. Сут чорвачилигида умумий қиймати 452 миллиард тенге бўлган 186 лойиҳани амалга ошириш кўзда тутилган. 373 миллиард тенгега 47 та паррандачилик фабрикаси қуриш режада бор», — деди вазир.\nБундан ташқари, ўсимлик маҳсулотларини қайта ишлаш бўйича 300 миллиард тенгелик 73 та лойиҳани амалга ошириш режалаштирилган.\n«5 йил ичида шакар етказиб бериш 80 фоизга оширилади, умумий қиймати 228 миллиард тенге бўлган лойиҳаларни амалга ошириш режалаштирилган. Интенсив боғлар барпо этишда умумий қиймати 100 миллиард тенге бўлган 32 та лойиҳани амалга ошириш режалаштирилган. Бошқа соҳаларда ирригация, уруғчилик, озиқ-овқат маҳсулотлари етиштириш ва бошқа йўналишлар бўйича умумий қиймати 834 миллиард тенге бўлган 225 та лойиҳани амалга ошириш кўзда тутилган», — деди у.\n#ҚР Қишлоқ хўжалиги вазирлиги #Озиқ-овқат #Инвестиция


Журналистга таҳдид, йўқ концертга сотилган чипталар, ҳожатхонада ҳалок бўлганлар, «Telegram»да фирибгарлик, Кемерово фожиаси ва бошқа хабарлар\nЖурналистга таҳдид, йўқ концертга сотилган чипталар,...\n26.03.2018 22:57 0 9693\nЭслатиб ўтамиз, Россиянинг Кемерово шаҳри марказидаги савдо комплексида эҳтиётсизлик оқибатида келиб чиққан ёнғин туфайли 53 киши ҳаётдан кўз юмди.\nЎзбекистон Президенти Шавкат Мирзиёев ташаббуси билан ўтказилаётган Афғонистон бўйича юқори даражадаги Тошкент халқаро конференциясининг асосий тадбирлари 27 мартга мўлжалланган.\nУчрашув чоғида турли соҳаларда Ўзбекистон-АҚШ ҳамкорлигининг ҳолати ва ривожланиш истиқболлари муҳокама қилинди.\nИслом Каримов номидаги Тошкент халқаро аэропортида юқори мартабали меҳмонларни Ўзбекистон Республикасининг расмий шахслари кутиб олди.\nМутахассисларнинг айтишича, улар фотосуратлар олиш учун жуда ҳам мос ҳамда унутилмас таассуротлар ҳадя этади.\nГермания аэрокосмик марказидаги сунъий қуёш прожекторларининг нури бир нуқтага йўналтирилса, ҳарорат Целсий бўйича 3 ярим минг даражага етар экан. Қурилма шу қадар кучли эканидан, уни радиацион ҳимояланган бинога жойлаштиришга тўғри келади. Лампалар ёниқлигида хонага кирган одам ўша заҳоти куйиб кетади.\nИштихон тумани Ҳумо қишлоқ фуқаролари йиғинига қарашли Хина қишлоғидаги уч ҳожидан бири, қўлидан давлат раҳбари чой ичган инсон — Тошқувват ҳожи Ражабов билан суҳбатлашдик. Шавкат Мирзиёев ўтирган сўрида ўтириб, Ҳожи бува билан қишлоқ тарихи, бугуни, эртаси ҳақида гурунг қилдик.\nСурхондарё вилоятида яшовчи 24 ёшли Х.Ж. атайин Тошкент шаҳар ИИББ ходиминининг ғурурини топтагани учун маъмурий жавобгарликка тортилди. Шайхонтоҳур туман маъмурий судининг қарорига кўра, фуқаро Х.Ж.га ЭКИҲнинг 10 баравари, яъни 1 722 400 сўм миқдорида жарима солинди.\nТошкент шаҳар ИИББ томонидан хабар беришларича, ўт ўчирувчилар гуруҳи ҳодиса жойига соат 02:19 да етиб келишди. Ёнғин 02:31 да ўчирилди.\nЮз берган ёнғин оқибатида ҳар икки бинонинг том қисми ҳамда «Чопар» кафеси филиали биносининг ички қисми шикастланган. Қурбонлар йўқ.\nНаманганда «iPhone» ортидан ҳожатхонага тушганлар ҳалок бўлди\nБуни кўрган Б.Раҳматовнинг отаси Ҳ.Раҳматов ёрдамга шошилади ва ҳожатхонага тушган вақтида у ҳам ис газидан заҳарланади.\nПолициячиларга жиноятчининг «iPhone» смартфонини блокдан чиқаришга рухсат бериш борасидаги баҳс-мунозаралар ҳамон давом этмоқда.\n«UzCard» барча пластик карта эгаларини фирибгарлар тузоғига тушиб қолмаслик учун хушёр бўлишга чақирди.\nРадио, телевидение ва матбуотдаги чиқишларда ушбу мавзуга дахлдор мураккаб масалалар орасида асосий бир муаммо назардан четда қолиб келади. Таълимда сифатга эришмоқ учун биринчи навбатда синфда ўқувчилар сонини анча камайтириш лозим. Ҳозир ҳар бир синфда 35-40 нафаргача ўқувчи таълим олади. Бу рақам коллеж ва лицей гуруҳларида сал камайиши мумкин. Бироқ уларда...\nШавкат Мирзиёев ўқитувчи Афғонистон Дайжест халқаро конференция Григорий Лепс Каримберди Тўрамурод


ТИНЧЛИКНИ АВАЙЛАБ АСРАЙЛИК — Zamaxshariy.uz\nТИНЧЛИКНИ АВАЙЛАБ АСРАЙЛИК\n22 октября, 2017 admin Без рубрики\nМуқаддас ислом дини кишиларни тинчликни асраш ва барқарорликни таъминлаш йўлида имон, инсоф, адолат, ҳамжиҳатлик ва бирдамлик билан ҳаракат қилишга, фитна ва ўзаро адоватга барҳам беришга чақиради. Бу бежиз эмас, албатта. Зеро, тинчликпарварлик ислом динининг моҳиятини ташкил этади.\nЮртимиз йилдан йилга обод бўлиб, халқимиз фаровонлиги йил сайин ортиб бормоқда. Демак, биз бунга жавобан кеча-ю кундуз бу неъматларнинг шукронасини адо этиб боришимиз керак бўлади. Аллоҳга ҳамду сано айтиш, Унинг неъматлари шукрини адо этиш банда учун ҳам ибодат ва ҳам Аллоҳнинг унга берган катта мукофотидир. Пайғамбаримиз (с.а.в.) ҳадисларининг бирида марҳамат қилиб: “Аллоҳ таоло бандага каттами, кичикми бир неъмат берса ва банда унинг шукронаси учун “Аллоҳга ҳамд бўлсин” деса, шунда у ўша неъматдан ҳам афзалроқ нарсага эришган бўлади”, — деганлар.\nАллоҳ таолонинг бизларга берган улуғ неъматларидан бири – бу юртимизнинг тинч ва осойишталигидир. Ҳозирги кунда барчамиз ер юзининг баъзи жойларида бўлиб турган турли хил офат ва балолар ҳақида радиодан эшитиб, телевидениедан кўриб турибмиз.\nЮрт тинч бўлса тараққиёт, ривожланиш бўлиб, аҳоли меҳнат қилади, ризқини териб оиласи билан баҳам кўради. Уй-жой ҳам қилади. Шунинг учун ҳам бу неъматларнинг қадрига етмоғлиғимиз лозимдир.\nИслом динида тинчликни улуғлаш комил мўминликнинг муҳим белгиларидан бири ҳисобланади. Тинчликни қадрлаш, осойишта ҳаёт учун шукроналик, уни сақлаб қолиш ва мустаҳкамлашнинг зарурий шарти ҳисобланади. Ислом таълимотида масаланинг бу жиҳатига ҳам алоҳида эътибор берилган. Хусусан, Қуръони каримда “Қачон (Биз) инсонга (тинчлик, саломатлик, фаровонликни) инъом этсак, у (шукр қилишдан) юз ўгириб, ўз ҳолича кетур. Қачон унга (хасталик, камбағаллик каби) бирор ёмонлик етса, ноумид бўлур” (Исро,83), — деб қайд этилганини фикримизнинг исботи бўла олади.\nPrevious Post:ОГОҲЛИК- ДАВР ТАЛАБИ\nNext Post:ДУНЁВИЙЛИК ДАҲРИЙЛИК ЭМАС


НИКОБЛАР МЎТАДИЛ ЮЗ ТЕРИСИ УЧУН НИҚОБЛАР\nАвтор TUSHDA На чтение 10 мин Просмотров 106 Опубликовано 29.05.2018\nНИКОБЛАР МЎТАДИЛ ЮЗ ТЕРИСИ УЧУН НИҚОБЛАР ХАКИДА МАЛУМОТ\nҚизил сабзили ниқоб\nАсал ва мойчечакли ниқоб\nАсал ва унли ниҳоб\nАсал ва глицеринли ниқоб\nАст ва ароҳлн ниҳоб\nАсал ва ўсимлик ётили ниқоб\nАсал ва лимонли ниқоб\nАсал ва олма шарбатядан виқоб\nХамиртурушли озяқлаитирувчи ниҳоб\nХамиртурушли тозаловчи ииҳоб\nТухум ва лимонли никоб\nТухум ва глицеринли никоб\nКартошка ва тухум саригидан ниқоб\nСметанй ( ёки қагиқ)ли ниқоб\n— Ёшартирувчи ниқоб\nЕрқалампир (хрен)ли ниқоб\nМўътадил тери ниҳоятда кам учрайди. Бу каби тери алоҳида парваришни талаб етмаса-да, унга бепарво булиш ҳам нотуғри. НИКОБЛАР\nШунинг учун муътадил терини тозалаш, озиқлантириш, ташқи муҳитнинг салбий таъсиридан асраш керак. Бунинг учун қуйидаги ниқоблардан фойдаланиш мумкин.\n2 чой қошиқ ёғли творог 1 чой қошиқ сут билан аралштирилиб, озроқ майда туз ва 1 чой қошиқ усимлик ёғи солинади. Яна озроқ аралаштирилгандан сўнг 15 дақиқага юзга суртилади. Сўнгра ювиб ташланади.\n1 ош қошиқ сабзи суви ва битта тухум сариғи аралаштирилиб, ярим чой қошиқ зайтун ёғи қўшилади. Бу ниқобни юзга пахтали тампон ёрдамида суртиб, 10 дақиқага қолдириш керак. Сўнгра илиқ сув билан ювиб ташланади.\n1 дона ўртача катталикдаги қизил сабзи қирғичнинг майда тишидан ўтказилади ва битта тухум сариғи билан аралаштирилади. Ушбу ниқоб юзга пахтали тампон ёрдамида 15-20 дақиқага суртилади. Сўнгра илиқ сув билан ювилади ҳамда юзга исталган озиқғантирувчи крем суртилади.\n5~6 дона яхши пишган қулупнай меваси санчқи ёрдамида езилиб, 15 дақиқага юзга суртилади. Сўнг юзни илиқ сув билан ювиб ташлаш лозим.\nЁки бир дона қулупнайни олиб, юзингизга суртинг. Бу май-июн ойларида қилиниши мумкин бўлган енг оддий ниқоб ҳисобланади. НИКОБЛАР\n3 чой қошиқ творог 1 чой қошиқ асал билан аралаштирилади, 1 чой қошиқ сметана қўшилади. Ушбу ниқоб 20 дақиқага юзга суртилиб, сўнгра пахтали тампон билан ювилади.\nТворог қўшиб тайёрланадиган ниқоблардан тез-тез фойдаланиш мумкин. Улар юзни намлантирибгина қолмай, уни озиқлантиради ҳам. Бундан ташқари, творогда мавжуд бўлган елементлар юздаги ажинларнинг оз бўлса-да, текисланишига ёрдам беради.\n1 ош қошиқ творог, 2 ош қошиқ сметана, ярим чой қошиқ майда туз яхшилаб аралаштирилади. Тайёр бўлган ниқоб 15~20 дақиқага юзга суртилади. Сўнгра аввал илиқ, кейин еса совуқ сув билан ювиб ташланади.\n3~4 шохча петрушка кўкати яхшилаб ювилади ва майда тўтралади. Сўнгра мўътадил юз териси унун мўлжалланган исталган кремнинг 2 чой қошиқ миқдордагиси билан аралаштирилиб, юзга суртилади. 20 дақиқадан сўнг юз пахтали тампон билан артилади. Бу ниқоб юзни озиқлантирибгина қолмай, оқартиришига ҳам ёрдам беради.\n2 чой қошиқ маёнез ва 2 чой қошиқ сметана аралаштирилади. Сўнг ярми юзга суртилади, 10 дақиқадан кейин еса қолган ярми суртилади. Яна 10 дақиқадан сўнг еса қайнатилиб совитилган сув билан ювиб таш- ланади.\n2 ош қошиқ мойчечак 3 ош қошиқ қайнаган сут билан 20 дақиқа мобайнида ивитиб қўйилади, Бунда идишнинг қопқоғи ёпиқ туриши керак. Сўнгра 1 чой қошиқ асал қўшиб, енгил аралаштирилгач, юзга суртиб, 10 дақиқадан сўнг ювиб ташланади.\n2 ош қошиқ ун билан 2 ош қошиқ суюқ асал аралаштирилади, 1 дона тухумнинг оқи қўшилади. Ниқоб 20 дақиқага юзга суртилади. Сўнгра аввал иссиқ, кейин еса совуқ сув билан ювилади.\nУшбу ниқоб ажинлар пайдо бўлишининг олдини олади.\n1 чой қошиқ асал, 1 чой қошиқ глицерин ва 2 чой қошиқ сув аралаштирилади. 1 чой қошиқ буғдой уни оз-оздан қўшилиб, бир хил миқдордаги масса ҳосил бўлгунича аталанади. Ниқоб 20-25 дақиқага юзга суртилади, сўнгра илиқ сув билан ювиб ташланади.\n100 грамм асал 50 грамм ароқ билан аралаштирилиб, 10-15 дақиқага юзга суртилади, сўнгра илиқ сув билан ювиб ташланади. Бу ниқоб юзни тозалайди ҳамда юмшатади.\n2 чой қошиқ асал 2 чой қошиқ сметана ёки 2 чой қошиқ ўсимлик ёги билан аралаштирилади. Унга 1 дона тухум сариги қўшилади. Ниқоб 20 дақиқага юзга суртилганидан кейин илиқ сув билан ювилади.\n100 грамм асал 1 дона лимон суви билан аралаштирилади. Юзга 15 дақиқага суртилади. Кейин илиқ сув билан ювиб ташланади. Бу ниқобни бир неча кун давомида музлаткичда сақлаш, ишлатишдан олдин еса озроқ илитиш керак.\nУшбу ниқоб ҳар куни ерталаб ювинишдан олдин юзга суртилса, юз тозаланади ҳамда чиройли кўринишга ега бўлади.\nБитта тухум сариғи 2 чой қошиқ ўсимлик ёғи билан яхшилаб аралаштирилади. Унга 1 чой қошиқ асал ва 1 ош қошиқ олма шарбати қўшилади. Ниқобнинг бир қисми юзга пахтали тампон ёрдамида айлана ҳаракатлар билан суртилади. 5-7 дақиқадан сўнг ниқобнинг қолган қисми суртилади. Шундан кейин мойчечак ёки календула дамламаси билан ювиб ташланади.\n2 чой қошиқ хамиртуруш 2 чой қошиқ илиқ сут ёки сметанада еритилиб, кўпиртирилади. Ярим чой қошиқ асал ва ярим чой қошиқ ўсимлик ёғи қўшилади. Кўпиртирилган хамиртурушли ниқоб илиқ ҳолатда озроқ крем суртилган юзга 20 дақиқага суртиб қўйилади.\nНиқоб кўк чойга ботирилган пахтали тампон билан ювиб ташланади.\n10 грамм хамиртуруш 2 ош қошиқ илиқ сут билан аралаштирилади ва бирмунча вақт давомида ушлаб турилади. Сўнгра 10-15 дақиқага юзга суртилади. Ниқобни аввал иссиқ, кейин еса совуқ сув билан ювиб ташлаш керак.\nБу ниқоб ҳафтада 1-2 марта суртилса, юз териси тозаланади.\nБир дона тухум оқи кўпиртирилиб, 1 чой қошиқ лимон суви, озроқ майда туз билан аралаштирилади. Кўпиртма 10-15 дақиқага юзга суртилади. Сўнгра илиқ сув билан ювиб ташланади.\nБир дона тухум оқи 1 чой қошиқ лимон суви билан кўпиртирилади. 1 чой қошиқ глицерин ва 1 чой қошиқ\nўсимлик ёғи қўшилади. Юзга суртилган ниқоб 10 дақиқадан кейин илиқ сув билан ювиб ташланади.\n1 чой қошиқ асал 1 чой қошиқ сметана билан аралаштирилади ва 1 чой қошиқ майдаланган атиргул япроқлари қушилади. Юзга суртилгач, 20 дақиқадан сунг илиқ сув билан ювиб ташланади.\n1 дона картошка арчилади ва қирғичнинг майда тишидан утказилади ва 15-20 дақиқага юзга суртилади. Сунг илиқ сув билан ювиб ташланади.\nУшбу ниқоб юзни таранглаштириш хусусиятига ега.\n50 миллилитр ёгҒрт 3 ош қошиқ асал билан аралаштирилади ва озроқ илитилади. Пахтали тампон ёки махсус чўтка ёрдамида 15 дақиқага юзга суртилади. Сунгра ниқоб тоза пахтали гампон билан артиб ташланади. Юзда қолган ниқоб еса 1-2 соатлардан кейин совуқ сув билан ювиб ташланади.\n1 дона қайнаган картошка санчқи ёрдамида езилгач, битта тухум сариғи қушилиб, яхшилаб аралаштирилади. Ниқоб 20 дақиқага юзга суртилгач, илиқ сув билан ювиб ташланади.\n1 дона киви тозаланиб, майда тутралади ва 1 чой қошиқ асал қушиб, яхшилаб аралаштирилгандан сунг 15-20 дақиқага юзга суртилади.\nКиви меваси С витаминига бой. Ушбу мевадан тайёрланган ниқоб юз терисини тинчлантиради ва уни таранглаштиришга ёрдам беради.\n3-4 та ўрик қиргичдан ўтказилиб, 1 чой қошиқ ун қўшилади. Ниқоб юзга 15 дақиқага суртилганидан кейин газланмаган минерал сув билан ювиб ташланади.\nХудди шундай ниқобни олма мевасидан ҳам тайёрлаш мумкин.\n1 дона ўртача катталикдаги картошка қайнатилади, пўстлоғи олингач, 3-4 ош қошиқ сут ва 1 ош қошиқ асал билан аралаштирилади. Барча масаллиқлар пюре ҳолига келтирилади ва 20 дақиқага юзга суртилади. Сўнгра ярим литр газланмаган минерал сув билан ювиб ташланади.\n2 ош қошиқ ёгли сут, 1 чой қошиқ ўсимлик ёғи, 1 чой қошиқ лимон шарбати аралаштирилади ва тозаланган терига 20 дақиқага суртилади. Сўнгра қайнатиб, илитилган сув билан ювиб ташланади.\nНиқоб ювиб ташланганидан сўнг юзга кечки кремлардан бирини суртиш мумкин.\nБу ниқобни кечқурунги уйқудан олдин бажариш тавсия етилади.\nУнча катта бўлмаган қовун бўлаги санчқи билан езилади. Пюре ҳолига келтирилган массага 1 ош қошиқ асал ҳамда озроқ сули ёрмаси қўшиладй. Барча масаллиқлар бир хил миқдордаги масса ҳолига келгунча аралаштирилганидан сўнг 15-20 дақиқага юз ҳамда бўйин терисига суртилади.\nКабачкининг бир бўлаги ювилиб, қирғичнинг майда тишидан ўтказилади. 1 ош қошиқ газланган минерал сув ҳамда 1 чой қошиқ асал қўшилади. Яхшилаб аралаштирилган масса.юз ва бўйин терисига бир текис қилиб суртиб чиқилади. Ниқоб 10-15 дақиқа ушлаб турилгач, илиқ сувда ювиб ташланади.\nТухум сариғи 1 чой қошиқ табиий олма шарбати ва 1 чой қошиқ асал билан аралаштирилади. Тайёр булган бўтқа юзга 10-15 дақиқага суртиб қўйилади, сўнг илиқ сув билан ювиб ташланади.\n1 ош қошиқ сметана 2 ош қошиқ мойчечак ёки ялпиз шарбати билан аралаштирилиб, сўнг 1 чой қошиқ асал солинади. Яхшилаб аралаштирилгач, юз териси исталган ўсимлик ёғига ботирилган пахта билан тозалаб олинади. Сўнг аралашма 10-15 дақиқага суртилади. Кейин еса совуқ сув билан ювиб ташланади.\n25 миллилитр спирт ва 25 миллилитр сув ара — лашмасига 100 миллилитр иситилган суюқ асал қўшилади. Бир меъёрга келтирилганидан сўнг 10-12 дақиқага юзга суртиб қўйилади. Сўнгра аввал илиқ, кейин совуқ сув билан ювиб ташланади. Бундай ниқоб терини тозалайди, юмшатади, турли хил микроблардан халос қилади.\n1 ош қошиқ асалга 5-10 томчи лимон шарбати қўшилади. Яхшилаб аралаштирилганидан сўнг, юзга суртилади ва 15 дақиқадан кейин илиқ сув билан ювиб ташланади.\nБитта тухум сариғи кўпиртирилгач, ярим чой қошиқ асал, 3-4 томчи ўсимлик ёғи, 10 томчи лимон шарбати, 1 чой қошиқ сули ёрмаси билан аралаштирилади. Юзга\n20 дақиқача суртилгач, илиқ сув билан ювиб ташланади. Ушбу ниқоб юз терисини озиқлантирибгина қолмай, балки теридаги сув балансини ҳам мўътадиллаштиришга ёрдам беради.\n1 ош қошиқ ёғсиз творог, бир неча томчи лимон шарбати ёки майдалаб тўтралган апелсин бўлаклари билан аралаштирилади. Ниқобни суртишдан аввал юзни илитилган ўсимлик ёғи билан артиш керак.\nҚирғичнинг майда тишидан ўтказилган 1 ош қошиқ ерқалампир, 1 чой қошиқдан сметана ва лимон шарбати бир хил масса ҳолига келгунча аралаштирилади. Сўнгра 10-15 дақиқага юз терисига суртиб қўйилади.


Эринчоқ дўмбоқлар учун озишнинг энг осон усули » Ўзбекистон янгиликлари – Zamin.uz\n28 сентябрь 2019, 20:02\nМушак массасини ошириш, қонда қанд миқдорини барқарорлаштириш орқали хушбичим бўлишга ёрдам берадиган ичимликлар мавжуд. Уларни ухлашдан олдин мунтазам ичиб юрсангиз, бир неча килограмм ортиқча вазндан қутулишингиз мумкин, деб ёзади «Хабар» нашри.\nТунига бир стакан илиқ ёки хона ҳароратидаги сутни ичиб ётиш фойдали. Ушбу ичимлик таркибидаги триптофан ва кальций яхши ухлашга ёрдам беради. Маълумки, уйқуга тўймаслик ёғ тўқимаси ортишига олиб келади. Устига-устак, сут оқсили мушак массасини мустаҳкамлайди.\nҚомати расо бўлишга уйқуга ётишдан олдин бир стакан узум шарбати ичиш кўмаклашади. Ўсимлик меваси таркибида ресвератрол бор. Ушбу табиий фитоалексин оқ ёғни қўнғир ёғга айлантиради: у эса қувват олиш учун организм томонидан сарфланади.\nОртиқча вазнга қарши курашишда яна бир ичимлик кефир ҳисобланади. Унинг ферментланган пробиотиклари ичаклар фаолиятига ижобий таъсир кўрсатади. Натижада ҳазм қилиш, витамин ва минераллар сўрилиши яхшиланади. «British Journal of Sports Medicine»нинг ёзишича, кефир уйқуни яхшилайди ҳамда машғулот самарадорлигини оширади.\nОзишга ёрдам берувчи ичимликлар рўйхатига экспертлар мойчечак чойини ҳам киритишди. У тез ухлаб қолишга кўмаклашади, чунки организмда глицин нейротрансмиттер даражаси кўпаяди ва қонда қанд миқдори барқарорлашади. Буларнинг бари вазн ташлашга ёрдам беради.\nШубҳасиз, озиш учун универсал ичимлик оддий сув саналади. У алмашинув жараёнларини тезлаштиради: бу келишган қад-қомат учун ниҳоятда зарур. Тунига сув ичиб ётиш уйқу вақтида тикланиш самарадорлигини кучайтиради. Фақат меъёрни унутмасангиз бўлгани. Тунда ҳаддан ташқари кўп сув ичиш тавсия этилмайди.\nЯнгиликлар » Ҳаёт тарзи » Эринчоқ дўмбоқлар учун озишнинг энг осон усули\n16:20 Асалли сут ичишнинг 6 муҳим шарти\n10:19 Озиш учун энг яхши бешта ичимлик\n13:02 Уйқуни қочирувчи 8 хил маҳсулот\n22:19 Мушак массасини тўплаш учун нималар ейиш керак?


Мутахассислар 10 млн аккаунт ҳақидаги маълумотлар базасини таҳлил қилиб, энг оммавий пароллар рўйхатини тузишди. Улар "123456" пароли ҳали ҳам бу рўйхатнинг биринчи поғонасини эгаллаётганини аниқлашган. Фойдаланувчилар бу "осон" паролдан воз кечишни исташмаяпти.\nРўйхатда мураккаб пароллар ҳам бор, бироқ уларни аниқлаш учун бир неча сониягина кифоя қилади. "18atcskd2w" ёки "3rjs1la7qe" каби пароллар катта қизиқиш уйғотади. Бу ғалати паролларнинг оммабоплиги уларни ботлар ишлатиши билан тушунтирилади. Бундай паролли аккаунтлар спам тарқатиш учун почта хизматларида рўйхатдан ўтадилар.\nҚуйида 25 та энг кенг тарқалган пароллар рўйхати келтирилган\nХўш унда тўғри паролни қандай яратиш керак? Қуйида бу бўйича маслаҳатлар берилган.\n1. Парол қанчалик узун бўлса, унинг ишончлилиги шунча юқори бўлади. 4-6 белгидан иборат пароллар ўрнига жуда бўлмаса 8-12 символли пароллардан фойдаланиш афзалроқ, чунки бундай паролни бузиб киришга анча соат, баъзида эса кунлар кетади.\n2. Паролларни тераётганда рақамлар, бош ва кичик лотин ҳарфларидан фойдаланинг.\n3. Паролни яратишда исм-фамилиянгизнинг бир қисми ҳамда туғилган кунингизни ишлатманг. Шунингдек, аккаунт рўйхатдан ўтаётган вақтда жорий йил ва аккаунт очилган санани кўрсатмаслик тавсия қилинади.\n4. Иложи бўлган жойда икки босқичли рўйхатдан ўтишни ёқиб қўйинг.\n5. Турли сайтлар учун турли пароллар танланг.


Barephone – Android-смартфонлар учун минималистик услубдаги бепул лаунчер - Terabayt.Uz\nBarephone – Android-смартфонлар учун минималистик услубдаги бепул лаунчер\nСмартфонингиздаги турли иловалар, ўйинларга кўп чалғиб қоляпсизми? Бош экрандаги сурат, белгичалар эътиборни кўпроқ жалб этяптими? Бугун сизга минимализмга йўғрилган ажойиб лаунчерни тавсия этмоқчимиз.\nAndroid-қурилмалан учун график қобиқлар жуда кўп, аммо улар кўпинча смартфонни кераксиз функцияларга тўлдириб ташлайди. Агарда телефонингиз сизни асосий ишларингиздан чалғитмаслигини истасангиз ва соддалик тарафдори бўлсангиз, Barephone лаунчерини синаб кўринг.\nУшбу лаунчерда бош экранга бештагача энг керакли иловаларни чиқариб қўя оласиз, холос. Бошқа дастурларни менюга жойлаб қўйиш мумкин – улар рўйхатига кириш учун пастдаги стрелка белгичасини босасиз.\nАгарда бош экранда сана ва вақтнинг акс этишини айтмаса, бу лаунчерда кишини чалғитувчи ва чалкаштирувчи бирорта ҳам функция йўқ. Бундан ташқари, Barephone интерфейсида одатий (ёрқин) ҳамда тунги (тўқранг) режимдан бирини танлашингиз ҳам мумкин.\nДарвоқе, бепул Barephone лаунчери соддалиги боис ёш болаларга ҳамда кексаларга ҳам жуда қулай. Уни мана бу ҳавола орқали смартфонингизга ўрнатиб олсангиз бўлади.\n#андроид смартфон #лаунчер #маслаҳат #Barephone


Ўн ойда 1700 дан ортиқ оилавий корхона ташкил этилди\nСамарқанд вилоят статистика бошқармасининг маълумотларига кўра, вилоятда жорий йилнинг 1 ноябригача, давлат рўйхатидан ўтган корхоналар сони 4197 тани ва фаолият юритаётганлари сони 3985 тани ташкил этган. Йилнинг ўтган 10 ойида эса 1703 та оилавий корхона давлат рўйхатидан ўтказилган.\nСамарқанд вилоятининг Паст Дарғом туманидаги “Пўлат балиқ ҳавзаси” кўп тармоқли фермер хўжалиги бугун ўзи етиштирган маҳсулотни четга экспорт қилиш учун сиғими 300 тонналик балиқ сақлашга мўлжалланган музлаткични ишга туширди.\nНамангандаги ёпиқ сув ҳавзаларида кореяликлар билан ҳамкорликда форель балиғи етиштирилади\n“Наманган балиқсаноат” МЧЖ ҳамда вилоятдаги қатор балиқчилик хўжаликлари раҳбарларидан иборат делегация икки ҳафта давомида Корея Республикасининг турли провинцияларида бўлиб, карп, камбала, форель сингари балиқ турларини интенсив етиштириш, сақлаш ва қайта ишлашнинг замонавий технологиялари, балиқларни маҳаллийлаштириш усуллари, сув ҳавзалари қуришнинг тежамкор...\n“Invest In Tashkent Region” халқаро форуми: ташриф, имконият ва хулосалар\nМаълумки, 25 октябрь куни Тошкент вилояти Нурафшон шаҳрида “Invest In Tashkent Region” халқаро инвестицион форуми ўз ишини бошлаган эди. Унда, мамлакатимизга 50дан ортиқ давлатлардан ташриф буюрган 350 нафардан зиёд сиёсатчилар, элчихоналар ва xалқаро ташкилотлар, нуфузли компаниялар вакиллари, таниқли сармоядорлар, шунингдек,...\n“Ипотека-банк“ филиали собиқ бўлим бошлиғи тадбиркорга ажратилган 350 млн. сўм кредитни ўзлаштириб юборгани аниқланди\nМазкур ҳолат юзасидан К.Ибрагимов ва бошқаларга нисбатан Жиноят кодексининг 228-моддаси 3-қисми “а” банди ҳамда 233-моддаси билан жиноят иши қўзғатилиб, дастлабки тергов ҳаракатлари олиб борилмоқда\nОқсилга бой соя ҳосили\nЧунки, соя таркиби оқсилга ниҳоятда бой бўлиб, инсон саломатлиги учун муҳим манба ҳисобланмоқда.\n2019 йил 18сентябрь куни “Ҳар бир оила - тадбиркор” дастури доирасида АТБ “Қишлоқ қурилиш банк” томонидан оилавий тадбиркорликни қўллаб-қувватлаш борасида амалга оширилаётган ишлар” мавзусида матбуот анжумани ўтказилди.\nЖиззахда гўштнинг нархи нега ошмоқда?\nЖаҳон соғлиқни сақлаш ташкилотининг маълумотига кўра, инсон бир йилда ўртача 55 килограмм гўшт истеъмол қилиши керак. Агар оилада тўрт-беш нафар одам яшашини ҳисобга олсак, унда 220-275 килограмм гўшт зарур бўлади.\nПрезидент Шавкат Мирзиёев Мўйноқ туманига келиб, Амударё дельтасида кичик сув ҳавзаларини барпо этиш бўйича олиб борилаётган ишлар билан танишди. 2019-2022 йилларга мўлжалланган ушбу лойиҳа сув ҳавзаларини самарали бошқариш орқали ҳудуддаги ижтимоий-иқтисодий ҳолатни яхшилашга қаратилган.\nХалқдан кечирим сўраган ҳоким раҳбарлигидаги вилоят йирик инвестициявий форумга мезбонлик қилди. У қандай фойда берди?\n8-9 август кунлари Фарғона шаҳрида Биринчи Фарғона инвестициявий форуми бўлиб ўтди.\nShowing 81-100 of 193 items.


Муҳтожлик қандай аниқланади - 08.06.2021, Sputnik Ўзбекистон\nМуҳтожлик қандай аниқланади\nЎзбекистон Иқтисодий тараққиёт ва камбағалликни қисқартириш вазирлиги илк бор минимал истеъмол харажатлари (МИХ) миқдорини ҳисоблаб чиқди 08.06.2021, Sputnik Ўзбекистон\nУшбу кўрсатгични аниқлашда вазирлик бир йил давомида 5400 уй хжаликлари даромадлари ва харажатларини синчиклаб кузатиб борди. Танлаб олинганларнинг 30% даромад ва харажатлар миқдори бўйича нинг энг кам таъминланган оилалар тоифасига киртилган. Уларнинг харажатларининг аксарияти (70%) - озиқ-овқат учун сарфланиши аниқланган. 2021 йилда вазирлик яна 10 минг оилаларни ана шу тамойил асосида кузатиб минимал истеъмол харажатлари миқдорига ўзгартириш киритиши мумкин. Ҳукумат ушбу кўрсатгич ёрдамида камбағаллик чизиғи ортидаги одамлар сонини билиш, уларнинг эҳтиёжларини аниқлаш, энг кам ёрдам миқдорини аниқлаш ҳамда ушбу гуруҳларга манзилли ёрдам кўрсатиши мумкин. Шунингдек ушбу жараёнларни мониторинг қилиб бориши мумкин. Батафсил инфографикамизда томоша қилинг.\nЎзбекистон Иқтисодий тараққиёт ва камбағалликни қисқартириш вазирлиги илк бор минимал истеъмол харажатлари (МИХ) миқдорини ҳисоблаб чиқди\nУшбу кўрсатгични аниқлашда вазирлик бир йил давомида 5400 уй хжаликлари даромадлари ва харажатларини синчиклаб кузатиб борди.\nТанлаб олинганларнинг 30% даромад ва харажатлар миқдори бўйича нинг энг кам таъминланган оилалар тоифасига киртилган. Уларнинг харажатларининг аксарияти (70%) - озиқ-овқат учун сарфланиши аниқланган.\n2021 йилда вазирлик яна 10 минг оилаларни ана шу тамойил асосида кузатиб минимал истеъмол харажатлари миқдорига ўзгартириш киритиши мумкин.\nҲукумат ушбу кўрсатгич ёрдамида камбағаллик чизиғи ортидаги одамлар сонини билиш, уларнинг эҳтиёжларини аниқлаш, энг кам ёрдам миқдорини аниқлаш ҳамда ушбу гуруҳларга манзилли ёрдам кўрсатиши мумкин.\nШунингдек ушбу жараёнларни мониторинг қилиб бориши мумкин. Батафсил инфографикамизда томоша қилинг.


ЖЧ-2018: Тарихда биринчи марта чорак финалга чиққан Россия 7 июлда Хорватия билан ўйнайди\n28 январ 2021, Тошкент вақти: 17:54\nРоссия терма жамоаси футболчилари.\nРоссия чорак финалдаги биринчи ўйинини 7 июль куни Хорватияга қарши ўтказади. Мазкур ўйин Сочида ўтказилиши режалаштирилган. Хорватия Данияни 3:2 ҳисобида енгиб, чорак финалга йўлланма олган.\nРоссия футбол терма жамоаси 1 июль куни Испания устидан 4:3 ҳисобида ғалаба қозониб, ўз тарихида биринчи марта чорак финалга чиқди.\nРоссия-Испания ўйининиг асосий қисми 1:1 ҳисобида якунланди. Шундан сўнг икки марта қўшимча вақт берилди. Бироқ ҳисоб ўзгармади.\nШундан сўнг пенальтилар серияси бошланиб, Россия футболчиларининг қўли баланд келди. Россия дарбозабони Игорь Акинфеев пенальтида икки тўпни ушлаб қолиб, ўз жамоасига ғалабани тортиқ қилди.\nФутбол бўйича Россия терма жамоаси ўз тарихида биринчи маротаба 20 июнда жаҳон чемпионатининг 1/8 (нимчорак) финалига чиқишга муваффақ бўлганди.\nБунга қадар Россия терма жамоаси гуруҳ босқичидан юқорига кўтарила олмаган эди.Сўнгги марта жаҳон чемпионати плей-оффига 1986 йилда СССР терма жамоаси чиққан.


Аллоҳ таоло бировнинг кўнглини юмшоқ яратур, яна бировнинг қўнглини тошдин ҳам қаттиқроқ қилур « O'zbekiston ERK Demokratik Partiyasi\nАллоҳ таоло бировнинг кўнглини юмшоқ яратур, яна бировнинг қўнглини тошдин ҳам қаттиқроқ қилур\n15 May 2016 - 6:00\nТАРИХИ МУҲАММАДИЙ — 41\nАСИРЛАР ҲАҚИДА МУЗОКАРА\nСўнгра асирлар тўғрисида сўз бошланди. Расулуллоҳ бу ҳақда саҳобаларга, маслаҳат қилдилар. Анда ҳазрати Умар айтди:\n— Ё Расулуллоҳ, булар сизни ёлғончи қилишди, ўзингизга ва ҳам сизга иймон келтиргувчиларга қилмаган ёмонликлари қолмади. Охирида ўз ватанимиздан қочиб чиқмоққа мажбур бўлдик, устимизга қўшин тортиб келиб, ўзлари уруш қилдилар. Эндиги маним маслаҳатим шуки, буларни қатлиом қилайлик, барини қўймай ўлдирайлик. Булар ичида менинг туққан қариндошларим бўлса, буюринг, аларни мен ўлдирай. Ҳамзанинг яқинларини Ҳамзага, Алининг яқинларини Алига топширинг, ўлдирсинлар, бошқалари ҳам шундоқ қилсунлар. Булар куфр бошлиқлари, бузуқлар беклари эрурлар буларни тирик қолдирмагаймиз, сўнгра бошимизга бало бўлур, — деди.\nАнсор саҳобалардин Саъд ибн Муъоз, Абдуллоҳ ибн Равоҳа шу фикрга қўшилдилар. Анда Абу Бакр Сиддиқ:\n— Ё Расулуллоҳ, бу асирлар бўлса, ўз уруғ-аймоқларимиздур. Аллоҳ таоло сизга зафар берди, биз аларни енгиб, асир олдик, энди буларни ўлдирмоғимиздан тирик қолдирмоғимиз яхшироқдур. Жон бошига мол кесиб, булардин фидя олайлик. Бу ишимиз эрса, келарги кунларда биз учун куч-қувват бўлғувсидур. Балки асирлар ўлимдан қолсалар, сўнги кунларда ажаб эмаским, ҳидоят топгайлар, у чоғда сизга кучли ёрдамчи бўлгайлар,— деди.\nШундоқ бўлиб, бир-бирига қарши бўлган икки фикр ўртага ташланди. Анда Расулуллоҳ айтдилар:\n— Аллоҳ таоло бировнинг кўнглини юмшоқ яратур, андоқ кишининг кўнгли сутдек оқ, қаймоқдек юмшоқ бўлур. Яна бировнинг қўнглини тошдин ҳам қаттиқроқ қилур. Эй Абу Бакр, сен ўтган пайғамбарлардан Иброҳим Халилуллоҳдек кўнглинг юмшоқдур. Ул айтмиш эрди:\n«Фаман табианий фаиннаҳу минний ва ман асоний фаиннака ғафурур раҳим».\nМаъноси: «Ҳар ким менга итоат қилур эрса, ул кимса мендин бўлур. Агар менга бўйинсунмасдин, қаршилик қилур бўлса, ул чоғда ғофурсан, раҳимдурсан», демакдур. Яъни, унга ғазаб қилмасдин, ёзуқларини ёпиб, яна раҳмат қилур эрсанг, эркликдурсан», деди.\nИброҳим алайҳиссаломнинг бу айтган сўзларига қаралса, ул зотнинг кўнгли юмшоқлиги, раҳмдиллиги маълум бўлур. Чунки ўзига иймон келтурмай, қаршилик қилгувчи кишиларга ҳам ёмонликни раво кўрмадилар. Балки ёзуқларини (яъни, қилмишларин) кечирмоқни Аллоҳдин сўрадилар. Сўнгра Ҳазрати Умарга қараб:\n— Эй Умар, сенинг бу айтган сўзинг Нуҳ пайғамбар айтган сўзидек турур. Ул айтмиш эрди:\n«Робби ла тазар алал арди минал кафирийна дайёро», яъни «Эй Раббим, ер узра кофирлардан ҳеч кишини қўймай ҳалок қил».\nБу сўзлардан сўнгра Расулуллоҳ уйларига кириб кетдилар. Маслаҳат бергувчиларнинг сўзларини англаб, ҳеч бирини рад қилмадилар. Ҳар икки фикрни тўғри топган бўлсалар ҳам, лекин ҳазрати Абу Бакр фикрига кўнгиллари мойил бўлди. Сўнгра саҳобаларга қараб:\n— Cизларда фақирлик, камбағаллик бордур, ҳар киши ўз асирини яхши сақласин, алардин фидя мол олиб, сўнгра бўшатгаймиз, — дедилар.\nБу сўз Қурайшга онгланди. Алар айтдилар:\nБиз бу ишга шошқинлик билан киришмайлик, агар асирларни қайтариш учун фидя молларини илдам юборур бўлсак, Муҳаммад бундан озиқланиб, биздин ортиқча мол сўрар. Ўлим устига яна мол бериб, товон тўламак биз учун оғирдир. Шу сўз билан бу ишни кечиктирмоқчи бўлдилар, шундоқ бўлса ҳам мушриклардан Мутталиб деган киши бу сўзга қулоқ солмай, яширинча Мадинага келди, бунинг отаси Абу Видў асир тушганлардан эди. Тўрт минг танга товон тўлаб, отасини ажратиб олди. Буни кўриб, Қурайш халқи асирлар учун орқама-орқа фидя молларини юборишга киришдилар. Тўрт минг тангадан минг тангагача товон тушган эди. Буни тўлашга кучи етмаган киши, агар ўқиш-ёзишни яхши билур бўлса, Мадина болаларидан ўн болага ўқиш ёзишни ўргатмоқ шарти ила озод қилинди. Яна асирлардан Абу Суфён ўғли Амр, отаси Абу Суфёндан фидя молини юборишни талаб қилди. Отаси мол юборишга рози бўлмай:\n«Муҳаммадни боламга ва молимга нечук эга қилурман, қўйинглар, тилаганича боламни қўлида сақласин», деб фидя молини юбормади.\nШу орада Саъд ибн Нуъмон деган саҳоба умра ибодатини қилмоқ учун Маккага келган эди. Абу Суфён бундан хабар топиб қолиб, уни ушлаб олди. «Ўғлим Амрни Муҳаммад озод қилмас эрса, мен буни қўймасман», деб қамоққа олди. Бу воқеа Мадинага эшитилгандин сўнгра, Саъднинг қавму қариндошлари бўлган воқеани баён қилдилар. Шу сабаб бўлиб, Абу Суфён ўғли Амрни Маккага қайтардилар, анинг баробарида Саъд ҳам саломат Мадинага келди.\nЯна асир тушган кишилардан бирови куёвлари Абул Ос ибн Рабеъ эди. Пайғамбаримиз Маккада турган чоғларида қизлари Зайнабни шул кишига берган эдилар. Бундан бошқа икки қизлари амакилари Абу Лаҳабнинг ўғилларига тушган эди.\nПайғамбаримизга қилган душманлиги орқалик буларни ажратиб олишга мажбур бўлдилар. Буни кўрган Қурайш мушриклари Зайнабни ҳам талоқ қилишни Абул Осга таклиф қилган бўлсалар ҳам, Абул Ос: «Аллоҳ оти билан қасам қилурман, рафиқам Зайнабдин ҳаргиз ажралмасман, Қурайш хотин-қизларидан ҳеч бирини унга тенг кўрмасман», деб аларнинг сўзларини қайтардилар.\nЗайнаб Абул Осга фидя молини юборай дер эрса, анинг юборгудек ҳеч нарсаси йўқ эди. Ночор бўлиб, бўйинга осар мунчоқларини фидя моли ўрнида Мадинага юбордилар. Бу нарсани онаси ҳазрати Хадича, қизлари келин бўлиб тушган тунида бўйнига таққан эди. Фидя моли учун келтирилган, қизларининг бўйин мунчоқларини кўриб, Расулуллоҳнинг кўнгиллари оғриди. Анда саҳобаларга айтдилар:\n— Агар рози бўлсанглар, Зайнабнинг юборган бўйин осмаларини унга қайтариб, анинг асирини бўшатурсиз, — дедилар.\nБарчалари ризолик бериб, Абул Осдан фидя моли олинмай, Маккага қайтариди. Лекин Расулуллоҳ, қизлари Зайнабни Мадинага қайтаришни унга шарт қилиб, киши қўшдилар. Бир неча кундан кейин юборилган киши Зайнабни саломат Мадинага келтирди. Сўнгра ҳижратнинг саккизинчи йилида, Макка фатҳ бўлишдан бурунроқ, Абул Ос иймон келтириб, Мадинага келди.\nРасулуллоҳнинг рухсатлари билан бурунги никоҳ бузилмасдан бирга бўлдилар. Яна асирлардан Суҳайл ибн Амр деган киши ўзи Қурайш раисларидан бўлиб, унинг устига атоқлик шоир, ҳам араблардан чиққан чечанлардан эди. Бунинг тилидан мусулмонларга кўп азиятлар етмиш эди. Шунинг учун ҳазрати Умар:\n— Ё Расулуллоҳ, рухсат қилинг Суҳайлнинг олдинги икки тишини суғуриб олайин, бундан кейин араб мажлисларида сизга қарши шеър айтиб, сўз қилмоқдин ожиз қолсун, — деди. Анда Пайғамбаримиз:\n— Эй Умар, инсондаги аллоҳ ясаган аъзоларни бузгани бўлмас, агар у бу кунгача қарши сўз қилган бўлса, бир кун бўлурким, Ислом ёрдамида яхши сўзлар қилиб, Аллоҳ ризосини топгай, — дедилар.\nРасулуллоҳнинг бу айтган сўзлари вафотларидан сўнгра, деганларидек тўғри чиқди. Пайғамбаримизнинг вафотларида қалбларига иймон — Ислом ҳақиқати билан ўрнашмаган бир неча араб қабилалари муртад бўлдилар. У чоғда Макка халқи ҳам янги мусулмонлардин эди. Булар ҳам муртад бўлишга мойил бўлишди. Шу чоғда Суҳайл туриб, Аллоҳга ҳамду сано айтгандин кейин, кўпчилик халқ ичида ўткир бир нутқ сўзладиким, мазмуни бу эрди:\n— Эй одамлар, ҳар кимса Муҳаммад учун Исломга кирган бўлса ва Муҳаммадга ибодат қилган эрса, аниқ билсинки, Муҳаммад вафот бўлди. Агар Аллоҳга иймон келтириб, ибодатни Аллоҳга қилса, ул Аллоҳ тирикдур, ул ҳозиру нозирдур, доимий боқийдур. Аллоҳ Қуръонда хабар берган:\n«Иннака маййитун ва иннаҳум маййитувн».\nМаъноси: «Эй Муҳаммад, сен ҳам бир кун ўлурсан, ўтган пайғамбарлар ҳам ўлганлар».\nЯна Аллоҳ айтди: «Ва ма Муҳаммадун илла расувлун қод халат мин қоблиҳир русул».\nМаъноси: «Муҳаммад инсондин чиққан пайғамбардур, бундан бурун ҳам кўп пайғамбарлар ўтгандурлар».\n«Афаин мата авқутилан қолабтум ала аъқобикум».\nМаъноси: «Муҳаммаднинг ажали етиб ўлса, ё душманлари томонидан ўлдирилса, диндан чиқиб, илгариги йўлингларга қайтгайсизларму?» демак.\nБу оятларни далил келтиргандин сўнгра яна Суҳайл айтди:\n— Худо ҳаққи, мен аниқ билурман, бу Ислом дини янги чиққан қуёш янглиғдур. Соат сайин юқорига кўтарилгай. Бир кун бўлурким, бу қуёш бутун оламни ёритгай. Бўш иймонлик бир неча кишилар сўзига алданманглар. Аллоҳга таваккал қилинглар. Аллоҳ ҳаққи, дини Ислом оёқ узра доим турғусидур. Аллоҳ сўзи — Қуръон албатта камолига еткусидур. Бу динга ёрдам бергувчиларга Аллоҳ ёрдам берур. Ичимизда энг яхшимиз Абу Бакр Сиддиқ бу динга бош бўлди. Бундан буён кундан-кунга Ислом дини янада кўтарилиб, қувват топгай. Шуни билингларким, ҳар кимса диндан қайтиб, муртад бўлса, тўхтовсиз унинг бошини кесиб ўлдиргаймиз, — деб сўзини тамом қилди.


Ким Чен Ин АҚШ билан мулоқотга ҳам, тўқнашувга ҳам тайёр туриш кераклигини айтди - Daryo\n10:04, 19.06.2021 16429\nШимолий Корея АҚШ билан ҳам мулоқотга, ҳам қарама-қаршиликка тайёр туриши керак. Бу ҳақда КХДР етакчиси Ким Чен Ин Корея Меҳнат партияси Марказий қўмитасининг ялпи мажлисида айтиб ўтди, деб ёзади «РБК».\nСиёсатчи КХДРнинг «қадр-қиммати ва манфаатларини» ҳимоя қилиш, шунингдек, «осойишталик ва мамлакат хавфсизлигининг ишончли кафолати»ни таъминлаш мақсадида, хусусан, АҚШ билан тўқнашувга тайёр бўлиш лозимлигини таъкидлади.\nЯнварь ойи бошида Ким Чен Ин Шимолий Корея Меҳнат партиясининг VIII съездида АҚШ КХДРнинг асосий душмани бўлиб қолишини маълум қилган. «Бизнинг ташқи сиёсий фаолиятимиз келажакда инқилобий ривожланишимиз йўлидаги асосий тўсиқ ва энг катта душман бўлган АҚШни йўқ қилиш ва бўйсундиришга қаратилиши керак», — деган эди у. Шу билан бирга, агар Оқ уй ўзининг душманларча сиёсатидан воз кечса, Пхенян Вашингтон билан муносабатларни нормаллаштиришга тайёр.\nМарт ойида эса АҚШ қарийб бир ойдан буён Шимолий Корея билан турли дипломатик каналлар орқали боғлана олмаётгани ҳақида хабар берилган. Таъкидланишича, АҚШ ва Шимолий Корея ўртасида фаол мулоқот олиб борилмаётганига бир йилдан ошган.\nАввалроқ АҚШ президенти Жо Байден КХДР етакчиси Ким Чен Ин билан муайян шартлар асосида учрашиб, суҳбатлашиб олишга тайёрлигини билдирган эди.\nШимолий Корея АҚШ билан алоқаларни тиклаш учун ўз шартларини маълум қилди\nЖанубий Корея Шимолий Кореяни икки давлат ўртасидаги алоқа каналларини тиклашга чақирди\nШимолий Корея синов доирасида ракеталар учирди. АҚШ бунга жиддий аҳамият бермади\nШимолий Корея АҚШга «хушомад қилгани» туфайли Малайзия билан дипломатик алоқаларни узди\n09:06, 30.11.2021 105859\n08:57, 13.11.2021 80052\n07:25 Бугун 3385\n23:45, 05.12.2021 38485\n23:11, 05.12.2021 41760\n22:45, 05.12.2021 19456\n12:13, 04.12.2021 100143\n11:54, 04.12.2021 83466


Xилофат хусусида « Ўзбекистон Халқ Ҳаракати\n13 July 2014 - 18:04\nИслом оламининг кўзга кўринган олимлари Ироқ ва Сурия давлатлари ҳудудларининг “Ироқ ва Шом Ислом Давлати” (ИШИД) жангари гуруҳи томонидан босиб олинган ерларида халифалик эълон қилганига кескин қарши чиқишгани ҳақида аввал хабар берган эдик. Хусусан, Шайх Юсуф ал-Кардавий раҳбарлигидаги мусулмон олимлари Халқаро Иттифоқи ИШИД борасидаги ўз диний-ҳуқуқий Қарорида: “Мазкур гуруҳ томонидан ҳеч қандай келишувларсиз бир томонлама халифалик эълон қилиши ножоиздир ва Ислом қоидаларига зиддир”, – дея таъкидлаганди. Мазкур масала юзасидан Марказий Осиё диндорлари ҳам ўз муносабатларини баён қилишди. Қуйида Қорасувлик имом Рашод қори Камоловнинг “Ироқ ва Шом Ислом Давлати” жангари гуруҳи эълон қилган халифалик борасида билдирган фикрларини эътиборингизга ҳавола қиламиз.\nXилофат саҳобa, тобеин ва барча фақиҳларнинг иттифоқи билан уммат учун фарз кифоя бўлган муҳим вожиботлардан.\nXилофат бир ўйин эмас, бир шахсий манфаат учун эришиладиган иш эмас, ҳурмат орттирадиган мансаб ўрни ҳaм эмас, балки улуғ ибодатдир.\nXилофат – Аллоҳнинг мақсадини ер юзида У Зотнинг шариати билан умматнинг барча ишларидаги ҳожатларини сақлаш ва инсониятни Ислом шариати остида бошқариш демакдир. Шу билан бирга ботил тараф бўлган барча ишларни ўчириб, даф қилиб, ҳақни қоим қилишдир.\nДемак бу улуғ ва масъулияти оғир бўлган ва оxиратда ё золим ё одил деб чақириладиган ҳалифа ким ва қандай собит бўлади?\nБу ҳақда қисқача тўхталиб ўтамиз. Халифа тайн этилишида асосий асл шартлар:\n1. Аҳли ақд билан шўро тузилиб улар билан маслаҳат қилишлик: Аллоҳ таоло айтади: “Уларнинг ишлари (мудом) ўзаро шўро-маслаҳат (билан) бўлур” (Шуро: 38)\nАллоҳ таоло аҳли сунна ва жамоанинг гўзал бўлган ва бошқа тоифалардан ажратиб турадиган сифати ҳақида хабар беряпти. Набий алайҳиссаломнинг сийратларидан ҳам бу иш маълум. У киши алайҳиссалом саҳобалари билан маслаҳат қилиб иш қилишлари ва у кишидан сўнг у киши алайҳиссаломнинг саҳобаларида ҳам бу иш намуна бўладиган даражада ўрнак бўлиб қолди. Умар ибн Ҳаттоб розиаллоҳу анҳу айтадилар: “Кимки мусулмонларга маслаҳат солмай ўзига ёки бирон кишига байт қилишикка чақирса, унга ва эргаштираётганга ҳам эргашилмайди ва уларни қатл қилинади.” Чунки бу иш фитнага олиб боради. Ва яна у киши айтадилар: Шўросиз ҳилофат бўлмас. (Бухорий)\nИбн Таймия айтади: Агар Умар ибн Ҳаттоб ва у киши билан бўлган (баъзи) саҳобалар у кишига (яъни Абу Бакрга) байъат беришга қодир бўлиб, қолган саҳобалар тўсқинлик қилишганларида (Абу Бакр) имом бўла олмас эдилар…. Балки қудрати ва шавкати бўлган жумҳур-кўпчилик саҳобаларнинг байъатлари билан имом бўлдилар. (Минҳаж Сунна).\nХўп, бу мўтабар бўлган аҳли ақд сифатидагилар кимлар? Улар шундай кишиларки омматан мусулмонлар уларга эргашадилар ва уларни уммат орасида улуғ шавкати ва ўрни ҳурмати бор. Мана шундай тақво аҳли билан шўро тузилиб маслаҳат қилинишилиги тўғри ишдир.\n2. Агар халифа ўзидан кейин халифани тайин этса имомат собит бўлади. Xудди Муҳаммад алайҳиссалом Абу Бакр розиаллоҳу анҳуни ўзидан кегин умматига халифа қилиб қолдирганидай ва Абу Бакр ҳам Умар ибн Ҳаттобни ўзидан кейин халифа этиб қолдирганлари каби.\nЛекин бугун бизнинг замонамизда xилофат йўқ бўлганлиги учун бу иш кўринмайди.\n3. Xилофат куч билан зўрлик билан бўлишилиги ҳам мумкин. Лекин бунда бир неча шартлар, яъни агар xилофат ўрнатмоқчи бўлган мусулмон бу ишни қилишида яхшилик қиламан деб фасод келтириб қўймаслиги лозим. Чунки шариат қоидаларида келадики:\n[Фасодни дафъ қилишлик, масолиҳни келтиришдан муқаддамдир].\nВа яна бу иш икки муҳим ишни ўз ичига олади:\n1. Умматнинг барча ишларини сақлаб қолиш.\n2. Барча шариатнинг шиорлари, белгилари ва мақсадларини сақлашлиги лозим.\nМана шулар топилса ғолиб бўлган султон деб тан олинади.\nМана шу уч асоснинг бири билан тўғри суннатга мувофиқ бўлган ҳилофат собит бўлади. Бу уч йўлга хилоф келган йўл билан xилофат тузилса у бидъий ва зулм йўли билан тузилган ҳилофат ва ундай ҳилофатнинг ҳеч бир этибори йўқ.\nБиз нубувват кўринишида ҳилофат қайтиб келишлигига шак-шубҳасиз ишонамиз. Расулуллоҳ соллаллоҳу алайҳи васаллам айтганлар: “Сизларнинг орангизда пайғамбарлик Аллоҳ хоҳлаганича давом этади. Сўнг пайғамбарлик манҳажи (йўли)га мувофиқ халифалик Аллоҳ хоҳлаганича давом этади. Кейин эса Аллоҳ қачон хоҳласа, ўшанда уни (халифаликни) тамомлайди.” (Аҳмад, Албоний саҳиҳ деганлар)\nХалифа ким? Саҳиҳ муттафақун алайҳ бўлган ҳадисда келадики: “Одамлар бу шаънда Қурайшликларгадир. Мусулмонлари мусулмонларига ва кофирлари кофирларига тобедурлар.” (Бухорий, Муслим) ва бошқа ҳадисда: “Бу иш (яъни ҳилофат) Қурайшликлардан кўтарилмайди (яъни улар ҳақлидирлар).” (Бухорий, Муслим) имом Нававий айтадилар: Бу ҳадис ҳилофат Қурайшликларга хос эканлигига очиқ далилдир. Ва бу ақд бошқалар учун жоиз эмас ва бу саҳобалар замонидан ва улардан кейингилар иттифоқ бўлиб келган ишдир. Ким хилоф келса, саҳобаларнинг иттифоқи ила, у бидъатчи маҳжуж бўлган кимсадир.\nМусулмон соғлом эътиқод соҳиби бўлса ва одамлар у кишини умматни бошқаришга қодир деб топган киши Қурайшдан бўлса у кишини ҳалифа деб тан олиш лозим бўлади.\nИбн Таймия айтади: Росулуллоҳ соллолоҳу алайҳи ва саллам мавжуд ва маълум бўлган султонлиги ва инсонларни сиёсатига қодир бўлган имомларга итоат қилишга буюрдилар. Таги номалум мажҳул ва султонлиги бўлмаган ва ҳеч нарсага қодир эмасларга итоат йўқдир. (Минҳаж Сунна)\nИмом Аҳмад роҳимаҳуллоҳдан сўрадилар; “Кимнинг имоми бўлмасдан ўлса, у жоҳилият ўлимида ўлибти” деган ҳадиснинг маъноси нима? У киши айтдилар: имом ким эканини биласанми? Имом мусулмонлар барчалари унда жам бўлинади, айтадилар: бу имом, деб. Бунинг маъноси шудир.\nЭнди бугунги кунимздаги эълон қилинган ҳилофатга тўхталсак: шайх Абу Бакр ал Бағдодийнинг даъволари ва у кишининг ишларини юқоридаги шаръийятдаги аҳли сунна ва жамоа қўйган асосларга солиб кўрамиз.\nБиринчидан: У киши ҳилофатни эълон қилди ва ҳалифа деб тан олишликка ва итоат қилишга барча мусулмонларни чақирдилар. БУ СЎЗЛАРИ ЖУДА XАТАРЛИДИР. Нима учун? Чунки юқоридаги шартларнинг биронтаси топилмади.\n1. Шўро масаласига ҳилоф келди, очиқроғи топилмади: бунда у киши ўзи турган минтақадаги номалум бўлган мусулмонлар билан маслаҳат қилиб шуни шўро деб иш кўрди.\n2. Ғолиб бўлганини эълон қилиши, очиқроғи хато тушунди бу ишни ёки калта фаҳмлик қилди: бунда ҳам у киши ўзи турган минтақани мутлоқ бўлмаса ҳам ўша ерни кўпроқ қисмини эгаллади. Ўша ер қаер? Ироқ диёрининг баъзи қисми.\nДемак бу киши ҳилофатни ва у кишига итоат қилиб эшитишга чақирмасдан, балки ўзи турган Ироқ давлатида токи шўро тузулгунича ёки Ер юзига мутлоқ ғолиб келгунича ўз жамоасида шаръий маслаҳат билан иш кўрсалар тўғри бўларди. Ва бу жуда инсофлик иш бўлиб ва ҳамда икром қилинишга ҳам мустаҳиқ деб топилар эдилар.\nИккинчидан: Шомдаги жиҳодий жамоатлар ичида Абу Бакр Бағдодийнинг “Ироқ ва Шом диёридаги Ислом давлати” деб номланган жамоатдан бир неча баравар катта ва ўз султонлигига эга бўлган жамоатлар ҳам бор. Уларнинг ҳеч бири ҳатто маълум бўлсалар ҳам шўро тузилиб ва мутлоқ ғолиб бўлгунларича ҳилофт эълон қилишмадилар. Энди буларни кутиб ўтираверамизми деган содда мусулмонларга юқоридаги асосларни эслатамизки буларга қайтилмаса фитна ортидан фитна келади. Жоҳилият ўлимни топмай байъат бериб қолай деб байъатга шошилаётганларга эса айтамизки: бу бир жаҳолатдан иккинчи жаҳолатга кўчишдан бошқа нарса эмас.\nУчинчидан: у кишининг аҳли байтдан деб тан олиб шуни пеш қилинишлиги масаласи: ибн Касир роҳимаҳуллоҳ айтадилар: Аҳли байтдан ҳеч ким халифа бўлмайди, илло охири замонда Исо ибн Марям Осмондан Ерга тушган вақтларида Муҳаммад ибн Абдуллоҳ ал Маҳдий бўладилар. (Бидоя ва Ниҳоя)\nТўртинчидан: У кишининг жамоати мусулмонларни такфир этиш билан аҳли илм ва толиби илмлар орасида маълум. Такфир масалаларида ғулувга кетган ва бу ишни жуда енгил қарайдиган жамоалардан.\nРашод қори Камолов\nwww.facebook.com саҳифасидан олинди


09:30 / 08 апрель 387 pdf Ўқиш режими + -\nМалайзиянинг Путражая шаҳрида жойлашган Путра масжиди оч пушти рангга эга бўлгани учун ноёб ибодат жойи ва қисман муҳим сайёҳлик маскани ҳисобланади. Бинонинг катта қисми, жумладан, кенг гумбаз пушти гранитдан ясалган. Бу дунёдаги энг таниқли пушти масжид эмас. Лекин у Малай ва Яқин Шарқ дизайни услублари аралашмасининг ажойиб намунасидир.\nКристал масжиди Малайзиядаги яна бир масжид ва Теренггану шаҳрида жойлашган. Бу мамлакатдаги энг машҳур сайёҳлик йўналишларидан биридир. Бинонинг пўлат, шиша ва биллур конструкцияси ва тунда намойиш этилган ранг-баранглиги билан ўзгача қурилган.\n19:04 / 07 апрель 1597\n.Roadies, танлови ғолиби Соқиб Хон ижтимоий тармоқларда шоубизнесни тарк этиб, Аллоҳнинг йўлини тутишини ва Исломни қабул қилганини эълон қилди. Бу ҳақда давоми...\n965 15:30 / 14 апрель\n564 15:15 / 19.08.2020\nМасжиди Набавийда дезинфекцияловчи робот ишга тушди\nМусулмонлар учун энг мўътабар жой бўлган Масжидул Ҳарамнинг имоми, дунёдаги машҳур Қуръон қориларидан бири Абдул Раҳмон АлСудайс Масжидул Набавияда давоми...\n461 14:00 / 22 март\n4372 00:07 / 26.06.2017


АҚШ стратегик нефть захирасидан фойдаланмоқчи\n19:36 / 31.08.2017\nАҚШ энергетика вазирлиги стратегик захиралардаги 500 минг баррель нефтдан фойдаланиш қарори ҳақида маълум қилди. Бу 2012 йилдан бери илк бора рўй беради, деб хабар қилмоқда Reuters агентлиги.\nЗахирадаги нефть «Ҳарви» довули туфайли ишлатилади. 500 минг нефть бочкаси Луизиана штатида жойлашган Phillips 66 қайта ишловчи заводига юборилади.\n«Ҳарви» Мексика кўрфазида углеводородлар қазиб олишга катта зарба бўлиб тушди. АҚШ хавфсизлик ва экологик назорат масалалари бўйича бюросининг (BSEE) хабар беришича, нефть қазиб олиш ҳажми қарийб 25 фоизга тушиб кетиб – суткасига 1,75 миллиондан 1,32 миллион бочкага етди. Бундан ташқари, кўплаб нефтни қайта ишловчи заводлар иши тўхтаб қолди. Уларнинг қуввати кунига икки миллион бочкага қадар тушиб кетган.\nАҚШнинг стратегик нефть захираси ўтган асрнинг 70-йилларида ёқилғи етказиб берилишида узилишлар рўй берган тақдирда таъминотни тўхтатмаслик мақсадида ташкил этилган. Айни дамда унда 679 миллион баррель нефть сақланади.


UZEX ҳафталик дайджести (29 март – 4 апрель) | Новости | UZEX.uz\n2021 йил 18-апрел 03:55 (GMT+5)\nUZEX ҳафталик дайджести (29 март – 4 апрель) | Новости\nЎтган ҳафта давомида, яъни 29 март – 4 апрель кунлари "Ўзбекистон республика товар-хом ашё биржаси" АЖ нинг барча савдо платформаларида 1 420,1 млрд сўмлик товарлар сотилган бўлиб, бу аввалги ҳафтага нисбатан 11,9% га камдир. Бунда сотувларнинг 88,0% - биржа савдолари; 2,3% - кўргазма-ярмарка савдолари; 9,3% - электрон давлат харидлари ва 0,4% - авторақамларнинг онлайн-аукционига тўғри келди.\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 516,2 млрд сўмни ташкил қилди. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 27,1 млрд сўмлик маблағлари тежалди.\nКўриб чиқилаётган давр мобайнида онлайн аукцион орқали 3 130 та авторақамлар сотилди, сотилган давлат рақам белгиларининг умумий суммаси 5,8 млрд сўмни ташкил қилди. Рақобатли савдолар натижасида битимларнинг 2,9% биринчи тоифадаги авторақамларга; 9,6% иккинчи; 11,7% учинчи; 13,1% тўртинчи; 18,1% бешинчи ва 44,6% олтинчи тоифа авторақамларга тегишлидир.\nКўриб чиқилаётган даврда очиқ биржа савдолари орқали жами 1 249,2 млрд сўмлик товар ресурслари сотилди. Сотувчи корхоналар маҳсулотларни тасдиқланган жадвалларга риоя қилган ҳолда биржа савдоларига қўйишди, шу жумладан:\nЎтган ҳафтада биржа савдоларига 7 819,0 тонна пахта ёғи қўйилди ва улардан 3 826,0 тоннаси, яъни 48,9% сотилди. Ўтказилган савдоларда ҳар куни ўртача 94 та харидор иштирок этди.\nКўриб чиқилаётган даврда барча навли пахта ёғининг кунлик ўртача нархлари маҳсулотнинг бир тоннаси учун 12 357,4 минг сўмдан 12 954,3 минг сўмгача, яъни 4,8% га кўтарилди. Ҳафта якунларига кўра 1-навли пахта ёғининг ҳафталик котировкаси маҳсулотни бир тоннаси учун 13 119,8 минг сўмни ташкил этди.\nБиржанинг шакар бозорида нархларнинг кичик кўтарилиши қайд этилди. Ҳафта давомида биржа савдоларига 5 821,0 тонна шакар қўйилди ва улардан 4 627,0 тоннаси, яъни 79,5% сотилди.\nКўриб чиқилаётган даврда шакарнинг барча категорияси бўйича шаклланган кунлик ўртача нархлар маҳсулотнинг бир тоннаси учун 7 062,1 минг сўмдан 7 105,0 минг сўмгача, яъни 0,6% га кўтарилган. Ўтказилган биржа савдолари натижасида маҳаллий шакарнинг 3-категорияси бўйича шаклланган ўртача ҳафталик нархи маҳсулотни бир тоннаси учун 7 150,1 минг сўмни ташкил этди.\nЎтган ҳафта мобайнида биржа савдоларига 235 935,0 тонна цемент қўйилди ва улардан 179 654,0 тоннаси, яъни 76,1% сотилди. Ўртача кунлик сотув ҳажмлари 35,9 минг тоннани ташкил қилди.\nКўриб чиқилаётган даврда цементнинг барча категорияси бўйича шаклланган кунлик ўртача нархлар маҳсулотнинг бир тоннаси учун 552,4 минг сўмдан 527,6 минг сўмгача, яъни 4,5% га пасайган.\nЎтган ҳафтада биржа савдоларига 33 222,0 тонна АИ-80 маркали автомобиль бензини қўйилди ва улардан 11 815,5 тоннаси, яъни 35,6% сотилди. Ўтказилган савдоларда ҳар куни ўртача 28 харидор иштирок этди.\nКўриб чиқилаётган даврда АИ-80 маркали автомобиль бензинининг ўртача кунлик нархи бир тоннаси учун 6 273,6 минг сўмдан 6 283,4 минг сўмгача, яъни 0,2% га кўтарилди.\nКўриб чиқилаётган даврда АИ-80 русумли автомобиль бензиннинг ўртача ҳафталик котировкаси 6 301,6 минг сўмни, АИ-91 – 7 440,5 минг сўмни ташкил этди.


Аллервил – Meducate.uz – Дорилар ҳақида маълумотлар ўзбек тилида\nHome Йўриқномалар Аллервил\nПрепаратнинг савдо номи: Аллервил\nТаъсир этувчи моддалар (ХПН): монтелукаст натрий, левоцетиризин дигидрохлориди\nфаол моддалар: монтелукаст натрий (монтелукастга эквивалент) – 10,0 мг, левоцетиризин дигидрохлориди – 5,0 мг;\nёрдамчи моддалар: лактоза, маккажўхори крахмали, микрокристалл целлюлоза, сувсиз кальций дигидрофосфати, натрий кроскармеллоза, Повидон-К-30, тозаланган тальк, кросповидон, магний стеарати, сувсиз коллоид кремний;\nплёнканинг қобиғи: Super Coat film (гидроксипропил метилцеллюлоза, ПЭГ-400, титан диоксиди, тозаланган тальк), тозаланган тальк, титан диоксиди, изопропил спирти, дихлорметан.\nТаърифи: думалоқ шаклли, икки томони қавариқ, оқ рангли плёнка қобиқ билан қопланган таблеткалар.\nФармакотерапевтик гуруҳи: Тизимли таъсир кўрсатувчи антигистамин препаратлар. Антигистамин препаратлар мажмуаси.\nАТХ коди: R06AK\nАллервил – 10 мг дозада монтелукаст ва 5 мг дозада левоцетиризин дигидрохлориди сақловчи мажмуавий препаратдир.\nМонтелукаст бронхиал астма ва аллергик ринит ривожланишининг патофизиологик механизмлари билан ассоциацияланган доимий давом этувчи сурункали яллиҳланишнинг кучлироқ медиаторлари – цистеинил лейкотриенлар (ЛТС4, ЛТД4 ва ЛТЕ4) нинг CysLT1–рецепторларини танлаб ингибиция қилади. Бронхиолалар ва қон томирларнинг силлиқ мушаклари спазмининг яққолигини, шишни, эозинофиллар ва макрофагларнинг миграциясини камайтиради; шиллиқ секрециясини камайтиради ва мукоцилиар транспортни яхшилайди. Монтелукаст ичга қабул қилингандан кейин бронхларни кенгайишини чақиради ва синергизм намоён қилиб, β2–адреномиметикларнинг таъсирини кучайтириши мумкин.\nЛевоцетиризин – гистаминнинг рақобатли антагонистлари гуруҳига мансуб ва Н1-гистамин рецепторларини блокловчи цетиризиннинг R-энантиомеридир. Цетиризиннинг чапга айланувчи изомери – левоцетиризин периферик Н1-рецепторларнинг юқори селектив антагонистидир. Цетиризинга нисбатан левоцетиризиннинг Н1-гистамин рецепторларига яқинлиги 2 марта юқори.\nЛевоцетиризин аллергик реакцияларнинг гистаминга боғлиқ босқичига таъсир кўрсатади, шунингдек эозинофиллар миграциясини камайтиради, қон томирларнинг ўтказувчанлигини камайтиради, яллиғланиш медиаторлари ва цитокинларни (VCAM-1 ва бошқалар) ажралиб чиқишини чеклайди.\nШундай қилиб, левоцетиризин аллергик реакциялар ривожланишини олдини олади ва кечишини енгиллаштиради, антиэкссудатив, қичишишга қарши таъсирга эга, деярли антихолинергик ва антисеротонин таъсир кўрсатмайди. Терапевтик дозаларда деярли седатив самара кўрсатмайди.\nМонтелукаст ичга қабул қилингандан кейин тез ва деярли тўлиқ сўрилади. Плазмадаги ўртача чўққи концентрациясига (Cmax) катталарда оч қоринга қабул қилингандан 3 соатдан кейин эришилад. Ичга қабул қилинганда ўртача биокираолишлиги 64% ни ташкил этади. Овқат қабул қилиш биокираолишлигига ва плазмадаги максимал концентрациясига (Cmax) таъсир қилмайди.\nЛевоцетиризин ичга қабул қилингандан кейин тез ва тўлиқ сўрилади. Катталарда 5 мг левоцитеризин терапевтик дозаси бир марта қабул қилингандан кейин Cmax га 0,9 соатдан кейин эришилади ва 270 нг/мл ни ташкил қилади, 5 мг дозада такроран қабул қилингандан кейин – 308 нг/мл ни ташкил қилади. Концентрациясининг мувозанат даражасига 2 суткадан кейин эришилади.\nОвқатланиш сўрилиш тўлиқлигига таъсир қилмайди, аммо уни камайтиради.\nМонтелукаст қон плазмаси оқсиллари билан 99% дан кўпроқ боғланади. Монтелукастнинг тақсимланиш хажми ўртача 8-11 л ни ташкил қилади.\nЛевоцетиризин қон плазмаси оқсиллари билан 90% боғланади. Левоцетиризиннинг тақсимланиш хажми 0,4 л/кг ни ташкил қилади. Биокираолишлиги 100% га етади.\nМонтелукаст жигарда фаол метаболизмга учрайди. Терапевтик дозаларда қўлланилганида монтелукаст метаболитларининг плазмадаги концентрацияси катталарда мувозанат ҳолатида аниқланмайди.\nМонтелукаст метаболизмида цитохром P450CYP (3А4 ва 2С9) иштирок этади деб тахмин қилинади, бунда монтелукаст терапевтик концентрацияларда цитохром P450CYP: 3A4, 2C9, 1A2, 2A6, 2C19 ва 2D6 изоферментларини ингибиция қилмайди.\nЛевоцетиризин кам миқдорда, 14% дан камроқ фармакологик фаол бўлмаган метаболитини ҳосил қилиб, N- ва О-дезалкилизация йўли билан метаболизмга учрайди (цитохром тизими ёрдамида жигарда метаболизмга учрайдиган Н1-гистамин рецепторларининг бошқа антагонистларидан фарқ қилиб). Метаболитининг паст даражаси ва метаболик потенциалини йўқлиги туфайли левоцетиризинни бошқа дори препаратлари билан ўзаро таъсирининг эҳтимоли кам.\nМонтелукастнинг плазмадаги клиренси соғлом катталарда ўртача минутига 45 мл ни ташкил қилади. Монтелукаст перорал қабул қилингандан кейин унинг миқдорининг 86% 5 кун давомида ахлат билан ва 0,2% дан камроғи – сийдик билан чиқарилади, бу монтелукаст ва унинг метаболитларини сафро билан чиқарилишини тасдиқлайди. Монтелукастнинг ярим чиқарилиш даври (Т1/2) соғлом катталарда 2,7 дан 5,5 соатгачани ташкил қилади.\n50 мг дан юқори дозалари ичга қабул қилинганда фармакокинетикаси тўғри чизиқли характерини дяерли сақлаб қолади. Монтелукастни эрталаб ва кечқурун қабул қилинганда фармакокинетикасидаги фарқлар аниқланмаган. 10 мг монтелукаст таблеткасини суткада 1 марта қабул қилинганда плазмада фаол моддани ўртача (тахминан 14%) тўпланиши кузатилади.\nМонтелукастни 10 мг дозада суткада 1 марта қабул қилинганда фармакокинетик профили ва биокираолишлиги кекса ва ёш пациентларда бир хил. Енгил ва ўртача оғирлик даражасидаги жигар етишмовчилиги ва жигар циррозининг клиник кўринишлари бўлган пациентларда препаратни 10 мг дозада бир марта қабул қилгандан кейин “концентрация-вақт” фармакокинетик эгри чизиғи остида майдонни (AUC) тахминан 41% га ошиши билан кечувчи монтелукастнинг метаболизмини секинлашиши аниқланган. Соғлом субъектларга нисбатан бундай пациентларда монтелукастни чиқарилиши узаяди (ярим чиқарилишнинг ўртача вақти – 7,4 соат). Енгил ва ўртача оғирлик даражасидаги жигар етишмовчилиги бўлган пациентларда монтелукастнинг дозасини ўзгартириш талаб этилмайди. Оғир жигар етишмовчилиги (Чайлд-Пью шкаласи бўйича 9 баллдан юқори) бўлган пациентларда монтелукастнинг фармакокинетикаси бўйича маълумотлар йўқ.\nКатталарда левоцетиризиннинг ярим чиқарилиш даври (Т1/2) 7,9±1,9 соатни ташкил қилади. Умумий клиренси минутига 0,63 мл/кг ни ташкил қилади. Препаратнинг қабул қилинган дозасининг тахминан 85,4% ўзгармаган кўринишда калавалар фильтрацияси ва каналчалар секрецияси йўли билан буйраклар орқали, тахминан 12,9% – ичак орқали чиқарилади. Жигар етишмовчилиги (креатинин клиренси (КК) <40 мл/минут) бўлган пациентларда препаратнинг клиренси камаяди, Т1/2 эса узаяди (шундай қилиб, гемодиализда бўлган беморларда умумий клиренс 80% га камаяди), бу дозалаш тартибини тегишли ўзгартиришни талаб этади. Левоцетиризиннинг 10% дан камроғи гемодиализнинг стандарт 4-соатлик муолажаси жараёнида чиқарилади.\nМонтелукаст: Буйрак етишмовчилиги бўлган пациентларда тадқиқотлар ўтказилмаган. Монтелукаст ва унинг метаболитлари ўт чиқариш йўллари орқали чиқарилганлиги туфайли, буйрак етишмовчилиги бўлган пациентларда дозага тузатиш киритиш зарурати йўқ.\nЛевоцетиризин: Левоцетиризиннинг тахминий клиренси креатинин клиренси билан корреляция қилади. Шунинг учун ўртача ва оғир буйрак етишмовчилиги бўлган пациентларда левоцетиризиннинг дозалари орасидаги интервалларни креатинин клиренсига қараб мувофиқлаштириш тавсия этилади. Соғлом одамларга нисбатан терминал босқичдаги буйрак етишмовчилиги бўлган пациентларда умумий клиренси тахминан 80% га камаяди. Гемодиализнинг стандарт 4-соатлик муолажаси жараёнида чиқарилган левоцетиризиннинг миқдори <10% ни ташкил қилган.\nМонтелукаст: Енгил ва ўртача даражадаги жигар етишмовчилиги бўлган пациентларда дозага тузатиш киритиш зарурати йўқ. Оғир жигар етишмовчилиги (Чайлд-Пью шкаласи бўйича 9 баллдан юқори) бўлган пациентларда монтелукастнинг фармакокинетикаси бўйича маълумотлар йўқ.\nЛевоцетиризин: Левоцетиризин жигар етишмовчилиги бўлган пациентларда ўрганилмаган. Буйракдан ташқари клиренси соғлом пациентлар томонидан ичга қабул қилингандан кейин умумий клиренснинг тахминан 28% ни ташкил қилиши аниқланган. Левоцетиризин асосан ўзгармаган кўринишда буйраклар орқали чиқарилганлиги туфайли, жигар етишмовчилиги бўлган пациентларда клиренсни аҳамиятли пасайишининг эҳтимоли кам.\n1 таблеткадан кунига 1 марта кечқурун ичга буюрилади. Таблеткаларни овқатдан олдин ёки овқатдан кейин бутунлигича, чайнамасдан қабул қилинади.\nДаволаш курси – 14 кунни ташкил этади.\nБуйрак етишмовчилиги бўлган пациентларга: Ўртача буйрак етишмовчилиги (креатинин клиренси >79 мл/минут) бўлган пациентларда дозага тузатиш киритиш талаб этилмайди. Ўртача ва оғир буйрак етишмовчилиги (креатинин клиренси <79 мл/минут – >10 мл/минут) бўлган пациентларда препаратни эҳтиёткорлик билан ва қатъий тиббий кузатуви остида қўллаш керак.\nЖигар етишмовчилиги бўлган пациентларга: Жигар етишмовчилиги бўлган пациентларда дозага тузатиш киритиш талаб этилмайди.\nюқори нафас йўлларининг инфекциялари\nдиарея, кўнгил айниши, қусиш, қоринда оғриқ\nқон плазмасида жигар трансаминазалари (АЛТ,АСТ) даражасини ошиши\nуйқуни бузилишлари (тунги даҳшатлар, уйқусизлик, сомнабулизм), таъсирчанлик, қўзғалиш (шу жумладан, тажаввузкор ҳаракат ёки душманлик), депрессия, бош айлиниши, уйқучанлик, парестезия/гипестезия, тутқаноқ хуружи\nоғизни қуриши, диспепсия\nанафилаксия, эшакеми, қичишиш кўринишидаги аллергик реакциялар\nастения, толиқиш, лоҳаслик, шиш\nартралгия, миалгия, мушак тиришишлари\nқонашга мойиллик, бурундан қон кетиши\nжигар паренхимасини эозинофил инфильтрацияси\nгепатит (шу жумладан, холестатик ва гепатоцеллюляр)\nгаллюцинациялар, ўз жонига қасд қилишга мойиллик\nбош оғриғи, толиқиш\nўта юқори сезувчанлик, шу жумладан анафилаксия\nкўнгил айниши, иштаҳани ошиши, қусиш\nКвинке шиши, қичишиш, тошма, эшакеми\nПостмаркетинг кузатувларида жуда кам ҳолларда қуйидаги ножўя реакциялар қайд этилган:\nжигар функционал синамаларини ўзгариши\nфаол моддага, пиперазиннинг бошқа ҳосилаларига ёки препаратнинг бошқа ёрдамчи моддаларига юқори сезувчанлик\nкреатинин клиренси минутига 10 мл дан кам бўлган оғир буйрак етишмовчилиги\nгалактозани ўзлаштираолмаслик, Лаппа лактаза танқислиги, глюкоза ва галактоза мальабсорбция синдроми\nМонтелукаст тавсия этилган дозада теофиллин, преднизон, преднизолон, мажмуавий орал контрацептивлар (норэтиндрон 1мг/этинилэстрадиол 35 мкг), терфенадин, дигоксин ва варфарин каби препаратларнинг фармакокинетик профилиги клиник аҳамиятли самара кўрсатмайди. Дори воситалари (тиреоид гормонлар, НЯҚВ, бензодиазепинлар, деконгестантлар) билан бирга монтелукастни ёндош препаратни сифатида қўллаш клиник аҳамиятли дориларнинг ўзаро таъсирига олиб келмайди.\nМонтелукастни цитохром Р450 тизимини индукция қилиш қобилиятига эга препаратлар билан бир вақтда қўлланиши:\nФенобарбитал билан даволаш фонида 10 мг дозада монтелукаст бир марта қабул қилинганида монтелукастнинг AUC 40% га пасаяди. Монтелукаст билан даволаш фонида фенитоин, фенобарбитал, рифампицин каби цитохром Р450 тизимини индукция қилиш қобилиятига эга дори воситаларини қабул қилаётган пациентларни адекват клиник кузатиш мақсадга мувофиқлиги аниқланган.\nМонтелукастни цитохром Р450 тизимини ингибиция қилиш қобилиятига эга препаратлар билан бир вақтда қўлланиши:\nIn vitro шароитда олинган маълумотларга кўра монтелукаст цитохром CYP2С8 тизими изоферментининг потенциал ингибитори ҳисобланади. лекин монтелукаст ва росиглитазон (асосан CYP2С8 изоферменти иштирокида метаболизмга учрайдиган дори воситаларининг вакили) препаратларини бир вақтда қабул қилганда мавжуд бўлган тадқиқот маълумотлари росиглитазоннинг фармакокинетик профилини ўзгаришини аниқламади, бу in vivo шароитда CYP2С8 изоферментини монтелукаст томонидан ингибиция қилинишини тасдиқлаш имконини берди. Шундай қилиб, монтелукаст бу изофермент иштирокида метаболизмга учрайдиган дори воситаларининг (паклитаксел, росиглитазон ва репаглинид каби) фармакокинетик профилига таъсир қилмаслигини тахмин қилиш мумкин.\nЛевоцетиризинни бошқа дори препаратлари билан ўзаро таъсирини ўрганиш бўйича тадқиқотлар ўтказилмаган. Цетиризин рацематини псевдоэфедрин, циметидин, кетоконазол, эритромицин, азитромицин, глипизид ва диазепам билан ўзаро таъсирини ўрганилганда клиник аҳамиятли нохуш ўзаро таъсирлар аниқланмаган.\nТеофиллин (суткада 400 мг) билан бир вақтда буюрилганда цетиризиннинг умумий клиренси 16% га пасаяди (теофиллиннинг кинетикаси ўзгармайди). Левоцетиризинни алкогол ёки марказий нерв тизимини сусайтирувчи дори препаратлари билан бир вақтда қўлланилган бир қатор ҳолларда уларнин марказий нерв тизимига таъсири кучайиши мумкин, гарчи цетиризиннинг рацемати алкоголнинг таъсирини кучайтириши тасдиқланмаган.\nРитонавир цитеризиннинг плазмадаги даражасини тахминан 42% га оширади, бу цетиризиннинг ярим чиқарилиш даврини узайиши (53%) ва клиренсни (29%) пасайиши билан кечган. Цетиризин билан бир вақтда қўлланилганда ритонавирнинг фармакокинетикаси ўзгармаган.\nСурункали буйрак етишмовчилиги (дозалаш тартибига тузатиш киритиш талаб этилади) ва кекса ёшдагиларда (калавалар фильтрацияси пасайиши мумкин) эҳтиёткорлик билан қўллаш керак. Алкоголни бир вақтда истеъмол қилганда эҳтиёткорликка риоя қилиш тавсия этилади.\nПациентларга астманинг ўткир хуружларини даволаш учун монтелукаст ва левоцетиризин сақловчи ушбу мажумавий препаратни қўллаш тавсия этилмайди. Бундай ҳолатларни шошилинч даволаш учун тегишли препаратлар ҳар доим тайёр бўлиши керак. Хуруж бўлганда пациентлар дарҳол шифокорга мурожаат этишлари керак. Монтелукастни ингаляцион ёки перорал кортикостероидларга тўсатдан алмаштириш тавсия этилмайди.\nҚўлланилаётган перорал кортикостероидлар миқдорини камайтириш ва монтелукастни бир вақтда қабул қилиш мумкинлигидан далолат берувчи маълумотлар йўқ.\nМонтелукаст билан даволаш аспирин астмаси бўлган пациентларда аспирин ёки бошқа ностероид яллиғланишга қарши воситаларни қабул қилиш заруратини бекор қилмайди.\nМонтелукаст қабул қилган катталар, ўсмирлар ва болаларда психоневрологик асоратлар кузатилган. Қайд этилган кейинги даврда монтелукастни қўллашдаги кузатувдаги хабарлар қуйидагиларни ўз ичига олади: қўзғалиш, тажаввузкор ҳулқ ёки душманлик, безовталик, тушкунлик ҳолати, ориентацияни бузилиши, уйқуни бузилиши, галлюцинациялар, уйқусизлик, таъсирчанлик, сабрсизлик, лунатизм, ўз жонига қасд қилиш фикри ва ҳаракати (шу жумладан ўз жонига қасд қилиш) ва қалтираш. Монтелукаст ҳақидаги маълумотни ўз ичига олувчи пострегистарцион кузатувдаги айрим хабарларнинг клиник маълумотлари фармакологик самарасига мос келади. Пациентлар ва препаратни тавсия этаётган тиббиёт ҳодимлари психоневрологик асоратларга тайёр бўлишлари керак. Пациентлар ушбу ўзгаришлар пайдо бўлган ҳолларда ушбу препаратни тавсия этган тиббиёт ҳодимига хабар беришлари кераклиги ҳақида огоҳлантирилган бўлишлари керак. Препаратни тавсия этаётган тиббиёт ҳодимлари бундай белгилар пайдо бўлганда монтелукаст билан даволашнинг хавфи ва фойдасини синчковлик билан баҳолашлари керак.\nМонтелукаст қабул қилаётган пациентларда кам ҳолларда кўпинча тизимли кортикостероид терапия билан даволанадиган Чарг-Стросс синдромига ишора қилувчи тизимли эозинофилия, баъзида васкулитнинг клиник белгилари бўлиши мумкин. Бу ҳолатлар одатда перорал кортикостероид даволашни камайтириш ёки бекор қилиш билан ассоциацияланган, лекин ҳар доим эмас. Лейкотриен рецепторларининг антагонистлари Чарг-Стросс синдромини пайдо бўлиши билан боғлиқлиги эҳтимолини инкор этиб ҳам бўлмайди, аниқлаб ҳам бўлмайди. Шифокорлар пациентларда кузатилиши мумкин бўлган эозинофилия, васкулит тошма, ўпка симптомларини ёмонлашиши, кардиологик асоратлар ва/ёки нейропатияга тайёр бўлишлари керак. Ушбу симптомлар ривожланган пациентлар такроран кўрикдан ўтишлари ва уларни даволаш схемаси қайта кўриб чиқилиши керак.\nКлиник тадқиқотлар жараёнида левоцетиризин билан даволанган айрим пациентларда уйқучанлик, толиқиш ва ҳолсизлик кузатилган. Пациентлар левоцетиризинни қабул қилгандан кейин машина ускуналарини бошқариш ёки транспорт воситаларини ҳайдаш каби тетиклик ва ҳаракатлар координациясини талаб этувчи ишларни бажарганда хавф ҳақида огоҳлантирилган бўлишлари керак. Сезгир пациентларда левоцетиризин ва алкоголни ёки бошқа марказий нерв тизими депрессантларини бир вақтда қабул қилиш марказий нерв тизимига таъсир қилиши мумкин, гарчи цетиризин рацематини алкоголнинг таъсирини кучайтирмаслиги исботланган.\nМонтелукаст ва левоцетиризин мажмуавий препарати фаол бўлмаган компонент сифатида лактоза сақлайди, шунинг учун галактозани ўзлаштираолмаслик, Лапп лактаза танқислиги ёки глюкоза ва галактоза мальабсорбция синдроми каби кам учрайдиган наслий касалликлари бўлган пациентларга ушбу воситани қабул қилиш тавсия этилмайди.\nМонтелукаст ва левоцетиризин сақловчи мажмуавий препаратни ҳомиладорлик ва лактация даврида қўллаш бўйича тадқиқотлар ўтказилмаган.\nПрепаратни қабул қилиш автомобилни ёки ҳаракатланувчи механизмларни бошқариш қобилиятига таъсири ҳақида маълумотлар йўқ. Лекин, левоцетиризин билан даволаганда айрим пациентларда уйқучанлик, толиқиш ва холсизлик кузатилиши мумкин. Препаратни қабул қилиш даврида диққатни юқори жамлаш ва психомотор реакцияларнинг тезлигини талаб қилувчи потенциал хавфли фаолият турлари билан шуғулланишдан сақланишлари керак.\nСимптомлари: уйқучанлик, қоринда оғриқ, бош оғриғи, психомотор гиперфаоллик.\nДаволаш: меъдани ювиш ёки сунъий қусишни чақириш. Фаоллаштирилган кўмирни буюриш, симптоматик даволаш ва тутиб турувчи даволашни ўтказиш тавсия этилади. Специфик антидоти йўқ.\nМонтелукаст ва левоцетиризинни перитонеал диализ ёки гемодиализ йўли билан чиқарилиши мумкинлиги ҳақида маълумотлар йўқ.\n10 таблеткадан блистерда, 1 блистер қўллаш бўйича йўриқномаси билан картон қутида.


300 мингдан зиёд қозоғистонлик QazVac вакцинаси билан эмланган\n26 Август 2021 10:45\nNUR-SULTAN. Kazinform - 300 мингдан зиёд қозоғистонлик аллақачон Қозоғистонда ишлаб чиқарилган ва қозоғистонлик мутахассислар томонидан ишлаб чиқилган QazVac вакцинаси билан эмланган, деб хабар беради Kazinform мухбири.\nБу ҳақда коронавирус пандемиясига қарши курашиш бўйича «Мен мамлакат учун эмланаман» фуқаролик штабининг Fasebook саҳифасида хабар берилган.\nХабарда айтилишича, коронавирус пандемиясига қарши кураш бўйича «Мен мамлакат учун эмланаман» фуқаролик штаби вакиллари биологик хавфсизлик илмий -тадқиқот институти мутахассислари билан учрашиб, маҳаллий вакциналар ишлаб чиқарадиган «ОтарБиоФарм» заводига ташриф буюришди.\n«Ҳозирда завод ускуналарни текшириш режимида ишламоқда. Агар у сентябр ойида нормал ишлай бошласа, йил охиригача QazVacнинг 2 миллион дозасини ишлаб чиқариш режалаштирилган «, - дейилади хабарда.\nШтаб вакиллари ҚР Табиатшунослик институт бош директори, биология фанлари доктори, Қозоғистон Табиатшунослик академияси академиги Кунсулу Закариянинг маҳаллий вакцинанинг имкониятлари ҳақидаги фикрлари билан ўртоқлашмоқда.\n«Мутахассиснинг сўзларига кўра, ҳозирда мамлакатдаги 300 мингдан ортиқ қозоғистонлик QazVac ваксинасининг 2 компоненти билан эмланган. Ҳозирча ўлим ҳолатлари қайд этилмаган. Бу маҳаллий вакцинанинг ишончлилигини тасдиқлайди «, - дейилади хабарда.


Омбудсман: Ўзбекистонда бола ҳуқуқлари поймол бўлишида ота-оналар энг катта айбдор\nБугун, 13 март куни Олий Мажлис Қонунчилик Палатасида ОАВ вакиллари учун брифинг ўтказилди. Унда Олий Мажлиснинг Инсон ҳуқуқлари бўйича вакили (омбудсман) ўринбосари – Бола ҳуқуқлари бўйича вакилнинг 2020 йилда режалаштирилган фаолиятига хусусида ахборот берилди.\nБола ҳуқуқлари бўйича вакил Алия Юнусова республикада болаларни асосан қайси ҳолатлардан кўпроқ азият чекаётганликлари ҳақида гапирди.\n«Меҳрибонлик уйи тарбияланувчиларини уй-жой билан таъминлаш бизнинг энг оғриқли муаммоларимиздан бири ҳисобланади ва у қатор тизимли масалаларни келтириб чиқаряпти.\nЯна бир муаммо: ногиронлиги бор болаларни таълимга тўлиқ қамраб олиш. Амалда жуда кам шундай тоифадаги болалар мактабда тенгдошлари қатори таълим олишяпти.\nҚонунчилигимизда, хусусан, Оила кодексида, Уй-жой кодексида, «Бола ҳуқуқлари кафолатлари тўғрисида»ги Қонунда ижтимоий ҳимояга муҳтож қатламга имтиёзлар бериш бўйича аниқ нормалар белгиланган. Қонунчиликда ўзгартиришлар ҳам қилгандик. Аммо уларнинг ижросида сусткашлик қилинмоқда. Эндиликда бизда вазифалар ижросини назорат қилиш ваколати пайдо бўлди. Ижрочилардан талаб қилиш имкониятимиз бор.\nАфсуски, бизнинг саъй-ҳаракатларимизнинг ўзи етарли эмас. Ота-оналар ўзи боласини асраши, унга инсон сифатида муносабат билдириши керак. 8 март куни Самарқандда каналда 3 ёшли бола жасади топилганида, марҳумнинг ота-онаси ФВВни айблади. Нима сабабдан сиз, ота-она, ўзингиз фарзандингизга кўз-қулоқ бўлмайсиз. Бу ҳолат болаларга нисбатан ота-оналарнинг ўта эътиборсизлигини кўрсатади ва шу сабабли кўп ҳолларда ота-оналар бола ҳуқуқлари поймол бўлишида асосий айбдор ҳисобланишади.\nФикримча, йиғилиб қолган масалаларни ҳал қилишда жамоатчилик кенгаши тузишимиз керак. Экспертлардан иборат ишчи гуруҳ тузиб, вакиллик давлат идоралари билан ҳамкорлик ўрнатишимиз зарур. 2020–2021 йилларга мўлжалланган Бола ҳуқуқларини ҳимоя қилиш Миллий стратегиясини ишлаб чиқишимиз лозим, деб ўйлайман», дея унинг сўзларини келтирмоқда Kun.uz мухбири.\nОлий Мажлиснинг бола ҳуқуқлари бўйича вакили тасдиқланди\nДепутатлар бола ҳуқуқлари бўйича вакил лавозимига номзодни маъқуллади


20 май 2022, Тошкент вақти: 08:36\nКобулдан 200 километр наридаги Пули-Хумри шаҳри узра ўрнатилган толиблар байроғи\nАмерика ҳарбийлари Ғарб коалицияси Афғонистондан чиқиб кетганидан сўнг ҳукумат кучларининг мағлубиятга учраши эҳтимолига доир башоратларини ўзгартиришди.\nЭндиликда Пентагон Афғонистон пойтахти Кобул 90 кун ичида толиблар томонидан босиб олиниши мумкинлигини истисно этмаяпти. Бу ҳақда The Washington Post нашри ўз манбаларидан олинган маълумотга таянган ҳолда хабар қилган.\nСўнгги бир неча кун мобайнида толиблар Афғонистоннинг 34 вилоятидан еттитасининг марказини ишғол қилишди. Бу “Толибон” фақат аҳолиси сийрак ҳудудларнигина ўз назоратида тутишга муваффақ бўлган ўтган йиллардаги вазиятдан кескин фарқ қилади.\nИюнь ойи охирларида АҚШ разведкаси толиблар ярим йилдан бир йилгача вақт ичида узил-кесил ғалаба қозониши мумкинлигини билдирган эди, деб ёзган The Washington Post. Газета манбаларидан бири урғулашича, Афғонистонда вазият “нотўғри томонга ўзгармоқда”.\nОзодлик радиоси афғон хизматининг хабар қилишича, 10 август куни Қатарда афғон ҳукумати ва толиблар иштирокида тинчлик музокаралари бошланган. Унда Афғонистон ҳукумати вакили “Толибон”нинг шаҳарларга ҳужумлари томонлар ўртасида ишончсизлик пайдо қилишини, шунингдек ҳаракат мамлакатнинг сиёсий келажаги борасидаги ўз режаларини ҳануз тақдим этмаганини айтган.


Ойжамол Дўстум: Отам биз фарзандлари билан маслаҳатлашади - BBC O'zbek\nОйжамол Дўстум: Отам биз фарзандлари билан маслаҳатлашади\nАфғонистон Қуролли Кучлари штаби раҳбари, таниқли Ўзбек қўмондони генерал Абдулрашид Дўстумнинг қизи Ойжамол Дўстумнинг Би-би-си билан суҳбатида айтишича, отаси фарзандларининг касб танлашларида ҳам уларни ўз ихтиёрларига қўйган.\nГенерал Дўстум танлов ҳуқуқини қизларининг ўзларига берган.\nОйжамол Дўстум яқинда Туркиядаги олий таҳсилини битириб, ватанига қайтган.\nБи-би-си билан суҳбатда Ойжамол Дўстум мамлакат шимолида аёллар ва мактабгача болалар тарбияси соҳасида хайрия фаолияти билан шуғулланиш режалари борлигини билдирди.\nЛекин яқинда Афғонистон шимолидаги маҳаллий ҳокимга қарши норозилик намойишларида қатнашгани туфайли унинг сиёсий амбициялари ҳам борлиги ҳақида гапира бошладилар.\nБи-би-си мухбири Феруз Раҳимий Ойжамал Дўстумдан бу фаразлар не қадар асосли экани ҳақида сўраганида, "агар сиёсий фаолият билан шуғулланиш ниятим бўлганида мен сиёсат ўқиб келардим", деб жавоб қайтарди.\nУ Туркияда психологиядан таҳсил олиб қайтган.\nБироқ, унинг айтишича, атрофда бўлаётган ҳодисалар ўзини "сиёсатнинг ичига кириб кетишга" мажбур қилаяпти.\nОйжамол Дўстумга кўра, отаси фарзандларининг сиёсий фаолият билан шуғулланишлари учун мажбурлагани йўқ.\nГенерал Дўстум фарзандларининг касб танлашларида ҳам уларни ўз ихтиёрларига қўйган.\n"Отамни икки-уч йиллаб кўрмаганмиз. Ана ўшанда мен хафа бўлганман: Отам халқини ўйлайди, ўзининг болаларини ўйламайди, деб", дейди Ойжамол.\nМухбирларнинг "генерал Дўстумга бир нарса бўлипти, шу чинми", деган телефон қўнғироқлари туфайли телефон гўшагини кўтаришга юрагимиз безиллаб қолган, дейди у.\nАфғон паспортида миллат ёзилмаслиги ўзбекларни ғазаблантирмоқда\nАфғонистонда илк ўзбек тилидаги узлуксиз ТВ фаолият бошлади\nГенерал Дўстум нега болаларини четда ўқитмоқда?


Humo card ўзи қандай ишлайди ва уни қандай ишлатамиз? | Sadikov.Uz\nHumo card ўзи қандай ишлайди ва уни қандай ишлатамиз?\nSubmitted by Nasim Sadikov on Thu, 11/14/2019 - 15:59\nSelect ratingGive Humo card ўзи қандай ишлайди ва уни қандай ишлатамиз? 1/5Give Humo card ўзи қандай ишлайди ва уни қандай ишлатамиз? 2/5Give Humo card ўзи қандай ишлайди ва уни қандай ишлатамиз? 3/5Give Humo card ўзи қандай ишлайди ва уни қандай ишлатамиз? 4/5Give Humo card ўзи қандай ишлайди ва уни қандай ишлатамиз? 5/5\nБугун мактабда амалдаги пластик картам Humo картасига уланиши муносабати билан бир ҳужжатга имзо чекдим. Чекдим-у, ўйланиб қолдим. Хўш, нима учун бизга янги пластик картага ўтишимизни сўрашаяпти? Пластик карта чиққанидан буён иккинчи марта алмаштирилаяпти. Бундан аввал оддий пластик карта олгандик, кейингиси онлайн пластик карта эди. Энди эса Humo card га ўтаяпмиз.\nЎзимга қизиқ бўлгани учун, дарров “googleжон”га кириб Humo card деб ёзгандим, етарлича маълумотни олишга ҳаракат қилдим. Humo card ни сайтида ёзилишича (https://humocard.uz/uz/payment-system/advantages/) Биз ўқитувчиларга берилиши кутилаётган янги карта қўйидаги афзалликларга эга:\nКарта хизматларини яратиш ва бошқариш тизимининг мослашувчанлиги\nБир вақтнинг ўзида Visa, Master Card ва Union Pay International билан эмитент ҳамда эквайер сифатида уланиш имконияти\nТўла қувватли мобил банкинг\nТерминаллар, пластик карталар ва процессинг тизимларини халқаро тўлов тизимлари томонидан сертификацияланиши\nСодиқлик тизимлари билан интеграцияланиш\nЎз эхтиёжидан келиб чиқиб карта хизматларини танлаш\nБир қанча карта ва ҳисобрақамлар учун умумий карта\nБир ҳисобрақамга боғлиқ бўлган кўплаб карталарни эмиссия қилиш\nМижозлар учун транспортда қўллаш, талабаларга, оилавий ва бошқа турли қулайликларга эга бўлган карталар\nСавдо-сотиқ эквайринг – Савдо-сервис корхоналарида Товарлар ва хизматлар учун Visa International, MasterCard, UnionPay халқаро тўлов тизимлари ва\nHumo тўлов тизими орқали тўловни амалга оширишда, турли банк карталарини битта POS-Терминалда қабул қилиш.\nЮқоридаги афзалликлардан ташқари Humo card Gazeta.uz да қуйидагилар ёзилаяпти:\n— Айни вақтда биз пластик карточкадан нақд пул олиш, савдо дўконларига тўлов қилиш кабиларда фойдаланаётган эдик, -дейди «Humo» миллий тўлов тизимда раҳбари Шуҳрат Қурбонов. — «Humo» тўлов тизимида бу имкониятлар янада кенгайтирилади. Тасаввур қилинг, метрода ёки автобусда уни терминалга тегизиб, тўловни амалга оширасиз. Ёки савдо дўконида харид учун тўловни амалга оширишда код териб ўтирмайсиз.\nШу вақтгача биз онлайн пластик карталардан фойдаланиб келдик. Гапнинг дангалини айтиш керак, онлайн пластиклардан фойдаланганда кўпчилик ёши катта фойдаланувчилар учун ноқулайлик туғдирди ва улар ўртасида картани ишлатиш бўйича тушунмовчиликлар бўлиб турди ва бу ҳолат давом этиб келаяпти. Бунга оддий мисол қилиб, онлайн картадан нақд пул ечиб олишда банкоматни ёнида турсангиз пластикдаги ойликни нақд пул қилдириш учун келган ёши катталар бўла олади. Бунинг сабаби нима? Сабаби онлайн карталарни ишлатиш учун етарлича йўриқнома олмаганлигимиздандир деб биламан.\nЭнди ўз – ўзидан савол туғилади. Янги Humo card ни қандай ишлатишни бошлаймиз? Бу саволга жавоб излаш учун www.humocard.uz га кириб картани ишлатиш бўйича ёзилган йўриқнома ёки видео дарсни қидирдим. Сайтда картани ишлатиш бўйича ҳеч қанақа маълумот йўқ. “Googleжон” га ҳам кириб, “humo card ни қандай ишлатса бўлади?” деб ёздим. Яна ҳеч қандей натижа йўқ.\nТўғри тушунаман, Uzcard монополиясини йўқ қилиш учун давлатимиз томонидан янги рақобатчи Humo card ишлаб чиқилди ва у барча банкларни бирлаштириб бизга ҳизмат кўрсатади. Uzcard монополияси туфайли баъзида кўпчилигимиз зарар ҳам кўриб келдик. Картамиз ишламай қолиб, додимизни кимга айтишни ҳам билмай қолдик.\n“Humo card орқали кўпгина операцияларни бажарса бўлади” деб ёзилаяпти. Лекин бу операцияларни қандай бажарамиз?\nЯна бир ҳеч кимга ёқмайдиган ҳолат борки, у ҳақида гапириб ўтмасам бўлмайди. Барчамиз гувоҳ бўлганмиз ва бошдан ўтказганмиз. Янги пластик картани олиш учун банкга бориш, соатлаб туриш ва керак бўлса 10 кунлаб кутиш барчамизга маълум ҳолат. Янги картани олишда биз бу ҳолатларни бошимиздан ўтказмаймиз деб умид қиламан ва Humo card таасисчиларидан иложи борича, пластик карталарни олиш тартибини ўқитувчилар ва умуман барча учун осонлаштиришларини сўраб қоламан.\nХулоса қилиб айтганда, мени қийнаётган саволлар бошқаларни ҳам қийнаётган бўлса, ажаб эмас. Мен, барча устозлар номидан humo card га илтимосим шуки, бизга янги пластик картангизни қандай ишлатиш ҳақида йўриқномани ҳам тақдим қилсангиз. Янги картани қўлга олгандан сўнг, ундан фойдаланувчиларни қийналмаслигига йўл қўймайсизлар деган умиддаман!\n215,193 | 20.12.2017\n188,043 | 10.05.2017\n187,280 | 30.08.2017\n26 | 06.07.2020\n17 | 06.07.2020